**1.1 Opis predmetu zákazky**

**K predloženiu ponuky na obstaranie vrtuľníka sa vyžaduje:**

1. Uchádzač je povinný v čase podpisu rámcovej dohody predložiť platné **typové osvedčenie** (Type Certificate, TC) vydané Agentúrou Európskej únie pre bezpečnosť letectva (EASA) pre ponúkaný typ vrtuľníka.
2. Uchádzač je povinný v čase podpisu rámcovej dohody predložiť dokument „**EASA Type Certificate Data Sheet**“ pre ponúkaný typ vrtuľníka.
3. Uchádzač je povinný v čase podpisu rámcovej dohody predložiť platné **doplnkové typové osvedčenie** (Supplemental Type Certificate, STC) vydané agentúrou EASA alebo iným príslušným schvaľovacím orgánom uznávaným agentúrou EASA pre všetky systémy, zariadenia, komponenty alebo vybavenie, ktoré je alebo bude trvalo namontované na ponúkanom vrtuľníku alebo dodané ako jeho súčasť a  ktoré má vplyv na letovú spôsobilosť vrtuľníka (vybavenie dodávané ako „loose equipment“ bez trvalej zástavby a bez vplyvu na letovú spôsobilosť nepodlieha tejto povinnosti).
4. Uchádzač je povinný predložiť **Letovú príručku vrtuľníka** (Rotorcraft Flight Manual) pre ponúkaný model, ktorá poskytuje údaje ekvivalentné technickej špecifikácii podľa bodu 5 Opisu predmetu zákazky uvedenej v ponuke.
5. Uchádzač je povinný predložiť **technickú špecifikáciu vrtuľníka**, ktorá bude obsahovať kompletný a detailný opis všetkých technických a konfiguračných charakteristík ponúkaného vrtuľníka. Tento dokument musí minimálne zahŕňať:
   1. Hmotnostné údaje:

* Celková hmotnosť vrtuľníka v základnej konfigurácii (základnou konfiguráciou sa pre účely zadávania zákazky rozumie vrtuľník podľa bodu 1 časti „Požadovaná technická konfigurácia vrtuľníka“ tohto Opisu. Uchádzač uvedie aj hmotnosť jednotlivých položiek vybavenia uvedeného v bode 1 časti „Požadovaná technická konfigurácia vrtuľníka“ tohto Opisu),
* Hmotnosti všetkých systémov, zariadení, komponentov a vybavenia uvedených v bodoch 2 a 6 časti „Požadovaná technická konfigurácia vrtuľníka“ tohto Opisu,
* Maximálna vzletová hmotnosť (MTOW) a užitočné zaťaženie.
  1. Rozmery a výkonnostné parametre:
* Vonkajšie rozmery (dĺžka, výška, priemer rotora).
* Výkonnostné údaje (rýchlosť, dolet, maximálna výška letu, spotreba paliva).
  1. Systémy a vybavenie:
* Podrobný opis všetkých inštalovaných systémov (elektrických, hydraulických, avionických).
* Zoznam prídavného vybavenia dodávaného s vrtuľníkom.
  1. Prevádzkové a environmentálne obmedzenia:
* pokiaľ nie sú exaktne špecifikované pre konkrétne vybavený vrtuľník v RFM (Rotorcraft Flight Manual) podľa bodu 4 tohto Opisu.
  1. Schvaľovacie a certifikačné informácie:
* Typové osvedčenie a prípadné doplnkové typové osvedčenia pre všetky inštalované komponenty a systémy.
* Uvedenie zhody s príslušnými regulačnými špecifikáciami (napr. CS-29).

**Cieľ dokumentu:** Tento dokument musí preukázať, že ponúkaný vrtuľník spĺňa všetky požiadavky obstarávateľa a regulačných noriem, pričom obsahuje dostatočné technické údaje pre komplexné posúdenie ponuky. Pokiaľ sú tieto informácie obsiahnuté v inom dokumente, akceptuje sa referencia na daný dokument, za predpokladu, že je súčasťou ponuky a je jednoznačne identifikovateľný.

1. Uchádzač je povinný predložiť kontrolný zoznam **SPO.IDE (príloha č. 1.3 SP)** ako dôkaz o zhode vybavenia vrtuľníka v základnej konfigurácii s požiadavkami uvedenými v bode 1.2.2. časti „Požadovaná technická konfigurácia vrtuľníka“ tohto Opisu, pričom vrtuľník musí spĺňať tie položky z kontrolného zoznamu, ktoré sú relevantné pre požiadavky špecifikované v predmete opisu zákazky ako povinné, a pri týchto položkách musí byť uvedené ‘áno’.
2. Uchádzač je povinný predložiť dokument **Mission Analysis (príloha č. 1.4 SP)** vyplnený podľa pokynov v ňom uvedených, ktorým preukáže, že ponúkaný vrtuľník, pri konfigurácii a vybavení zohľadnenom pre účely posúdenia kritických misií, spĺňa minimálne výkonnostné charakteristiky na plnenie kritických misií (bod 1.3 časti „Požadovaná technická konfigurácia vrtuľníka“ tohto Opisu).

Verejný obstarávateľ vylúči ponuku, ktorej dokument Mission Analysis (príloha č. 1.4 SP) nebude vyhovovať uvedeným požiadavkám, a ponúkaný stroj nebude v prepočtoch preukazovať požadované hodnoty.

V prípade nejednoznačnosti výpočtov má verejný obstarávateľ právo požadovať predvádzací let s vrtuľníkom v požadovanej konfigurácii alebo s ekvivalentnou hodnotou základnej prevádzkovej hmotnosti (basic operating weight) a maximálnej vzletovej hmotnosti (MTOW) ako má vrtuľník v základnej konfigurácii.

1. Uchádzač je povinný predložiť Návrh na plnenie kritérií vo funkcionalite elektronického komunikačného prostriedku JOSEPHINE.
2. Uchádzač je povinný predložiť vyplnený Štrukturovaný rozpočet podľa prílohy č. 2 Súťažných podkladov.

Cenová ponuka musí obsahovať:

* 1. Cenu vrtuľníka v základnej konfigurácii.
  2. Podrobnýzoznam doplnkového vybavenia a služieb vrátane ich popisu, technických špecifikácií a cien jednotlivých položiek.
  3. Dodacie podmienky: Uvedenie predpokladaného času dodania vrtuľníka v základnej konfigurácii, doplnkového vybavenia a služieb **po nadobudnutí účinnosti čiastkovej zmluvy uzatvorenej na základe rámcovej dohody**.

V prípade, že jednotková cena predložená uchádzačom v prílohe č. 2 SP presiahne hodnotu uvedenú v stĺpci F, verejný obstarávateľ si vyhradzuje právo na zrušenie verejného obstarávania z dôvodu hospodárnosti.

V prípade, že z dôvodu započítania cien položiek uvedie uchádzač vo vzťahu k ľubovoľnej položke cenu 0,00 € je povinný uviesť položku, v ktorej je náklad za nulovú položku započítaný.

Verejný obstarávateľ počíta s indexáciou jednotkovej ceny vrtuľníka, voliteľného vybavenia a služieb medziročne o maximálne 4%~~.~~

1. Uchádzač je povinný predložiť podmienky **programu podpory náhradných dielov** na základe hodinovej sadzby podľa počtu odlietaných letových hodín. Podmienky musia zahŕňať:
   1. Cenovú štruktúru programu vrátane zohľadnenia doby trvania záruky vrtuľníka;
   2. Pokrytie programu: Informácie o tom, aké náklady sú zahrnuté v cene programu (napr. pravidelná údržba, opravy motorov, komponentov a ďalších systémov);
   3. Podmienky udržiavania programu: Požiadavky na pravidelnú údržbu, kontrolu a vyhodnotenie stavu vrtuľníka, ktoré sú potrebné na to, aby sa v prevádzke mohlo pokračovať v rámci programu;
   4. Obmedzenia: Akékoľvek obmedzenia týkajúce sa počtu letových hodín alebo špecifických podmienok pre používanie programu;
   5. Podmienky na ukončenie programu: Uvedenie podmienok, za ktorých sa poskytovanie programu môže ukončiť alebo zmeniť, a aké dôsledky to bude mať pre obidve strany.
2. Uchádzač je povinný predložiť návrh **záručných podmienok**  pre ponúkaný vrtuľník a všetky jeho komponenty, vrátane doplnkového vybavenia. Záručné podmienky predložené uchádzačom musia vyhovovať minimálnym záručným požiadavkám uvedeným v bode 1.5 časti „Požadovaná technická konfigurácia vrtuľníka“ tohto Opisu. Záručné podmienky musia obsahovať:
   1. Dĺžka záruky
   2. Pokrytie záruky: Detailné informácie o tom, čo všetko je pokryté zárukou (opravy, výmena dielov, servis) a čo nie.
   3. Podmienky servisu: Spôsob a podmienky, za akých sa bude vykonávať záručný servis a opravy.
   4. Údržbové požiadavky: Požiadavky týkajúce sa pravidelnej údržby, ktoré musia byť splnené počas záručného obdobia na zachovanie platnosti záruky.
   5. Regionálne podmienky: Ak sa záruka vzťahuje na určité geografické oblasti alebo akékoľvek obmedzenia, musia byť jasne uvedené.
3. Uchádzač je povinný predložiť **podrobný harmonogram dodávky vrtuľníka**, ktorý bude obsahovať:
   1. Termín výroby a dodania vrtuľníka na miesto určené verejným obstarávateľom.
   2. Plán inštalácie a montáže vybavenia (ak sa vyžaduje).
   3. Harmonogram preberacích kontrol, skúšok a odovzdania dokumentácie, vrátane certifikátov a sprievodných dokumentov.
   4. Časový plán zaškolenia personálu (ak je súčasťou ponuky).
   5. Konečný termín odovzdania vrtuľníka do prevádzky, pričom sa musí zohľadniť splnenie všetkých požiadaviek a regulačných noriem.

Harmonogram podľa bodu 12 uchádzač spracuje v relatívnych hodnotách, t.j. dňoch, týždňoch alebo mesiacoch odo dňa nadobudnutia účinnosti **čiastkovej zmluvy uzatvorenej na základe rámcovej dohody**. Uchádzačom predložený harmonogram nesmie prekračovať lehoty plnenia podľa prílohy 1.2 SP.

Dokumenty požadované verejným obstarávateľom  v Opise predmetu zákazky sa stanú prílohami rámcovej dohody uzatvorenej s úspešným uchádzačom.

**Uchádzač sa zaväzuje, že ponúkaný vrtuľník, vrátane všetkého inštalovaného alebo dodaného vybavenia, ktoré tvorí súčasť vrtuľníka spĺňa, alebo v čase podpisu rámcovej dohody bude plne spĺňať požiadavky na počiatočnú letovú spôsobilosť podľa nariadenia (EÚ) č. 748/2012 a pokračujúcu letovú spôsobilosť podľa nariadenia (EÚ) č. 1321/2014, ako aj všetky ďalšie platné certifikačné požiadavky a normy Agentúry Európskej únie pre bezpečnosť letectva (EASA).**

**Zároveň uchádzač potvrdzuje, že všetky komponenty a systémy vrtuľníka (vrátane pohonných jednotiek, avioniky, hydraulických systémov, štrukturálnych prvkov a ostatného vybavenia) budú v čase podpisu rámcovej dohody certifikované a udržiavané (ak je to aplikovateľné) v súlade s platnými predpismi, normami a požiadavkami stanovenými Agentúrou Európskej únie pre bezpečnosť letectva (EASA).**

**Všetky ponúkané zariadenia musia byť kompatibilné s ponúkaným vrtuľníkom špecifikovaným v bode 1.1 a 1.2 a medzi sebou navzájom. Vzájomnou kompatibilitou ponúkaného príslušenstva sa pre účely tohto postupu zadávania zákazky nemyslí súbežná inštalácia všetkých položiek voliteľného príslušenstva.**

Uchádzač je povinný vo svojej ponuke jasne deklarovať, či ponúkaný vrtuľník spĺňa všetky príslušné požiadavky. Táto deklarácia musí byť podložená konkrétnymi referenciami na príslušné dokumenty z predkladanej dokumentácie (napr. Type Certificate, Type Certificate Data Sheet, Rotorcraft Flight Manual, Technical Specification a pod.), kde sa príslušná informácia nachádza. Referencie musia byť presné, ideálne s uvedením čísla kapitoly, strany, odseku alebo iného jednoznačného miesta v dokumente.

Ak požadovaná informácia nie je obsiahnutá v žiadnom z predložených dokumentov, uchádzač je povinný priložiť iný ekvivalentný dokument, ktorý tieto údaje obsahuje, a uviesť presnú referenciu na jeho obsah, vrátane konkrétneho miesta, kde sa informácia nachádza (ideálne s uvedením čísla kapitoly, strany, odseku alebo iného jednoznačného miesta v dokumente).

Uchádzač sa ďalej zaväzuje predložiť všetky relevantné dokumenty, ktoré preukazujú zhodu s uvedenými požiadavkami, vrátane certifikátov, osvedčení, správ o skúškach a iných dôkazov o súlade s predpismi a normami týkajúcimi sa letovej spôsobilosti.

|  |  |  |  |
| --- | --- | --- | --- |
| **Požadovaná technická konfigurácia vrtuľníka** | | | |
|  | **Požiadavka** |  | **Preukázanie súladu** |
| **1.** | **Vrtuľník** | **Súlad**  **(áno/nie)** | **Referencia na priložený dokument (kapitola, strana)** |
| **1.1.** | **Základné požiadavky a charakteristiky vrtuľníka:** | **N/A** | **N/A** |
| **1.1.1** | **Charakteristika vrtuľníka:** | **N/A** | **N/A** |
|  | Vrtuľník musí byť nový (za novo vyrobený vrtuľník sa pre účely tohto VO bude považovať vrtuľník s náletom nižším ako 80 letových hodín od výroby, vrátane všetkých jeho častí a komponentov, ktoré sú s ním dodané alebo na ňom inštalované) viacmotorový, pričom svojim vybavením musí umožňovať jednopilotnú aj/alebo dvojpilotnú prevádzku pre všetky zamýšľané druhy činností opísané v bode 1.1.4 v súlade s vydaným typovým osvedčením. |  |  |
| **1.1.2** | **Typové osvedčenie:** | N/A | N/A |
|  | Vrtuľník musí mať v čase podpisu rámcovej dohody schválené typové osvedčenie bez obmedzenia a všetky doplnkové typové osvedčenia, ak je to použiteľné, Agentúrou Európskej únie pre bezpečnosť letectva (EASA) v súlade s nariadením 748/2012 stanovujúcim vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií. |  |  |
| **1.1.3** | **Výkonnostná trieda a výkonnostná kategória vrtuľníka:** | N/A | N/A |
|  | Vrtuľník musí spĺňať požiadavky pre prevádzku vo výkonnostnej triede 1 a musí mať osvedčenie kategórie A v súlade s Nariadením Komisie (EÚ) č. 965/2012 z  5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 2018/1139, a v súlade s postupmi Medzinárodnej organizácie civilného letectva (ICAO), Príloha 6, Časť III (Annex 6/ III. - Prevádzka vrtuľníkov) k  Dohovoru o medzinárodnom civilnom letectve. |  |  |
| **1.1.4** | **Prevádzkové požiadavky na vrtuľník.** | **N/A** | **N/A** |
|  | Vrtuľník musí byť schopný vykonávať nižšie uvedené: | N/A | N/A |
|  | Pravidlá lietania: | N/A | N/A |
|  | * lety vykonávané v súlade s pravidlami pre lety za viditeľnosti (VFR) vo dne aj v noci; |  |  |
|  | * lety vykonávané v súlade s pravidlami pre lety podľa prístrojov (IFR). |  |  |

|  |  |  |  |
| --- | --- | --- | --- |
|  | Druh prevádzky: | N/A | N/A |
|  | * špeciálna prevádzka, pri ktorej sa lietadlo používa na špeciálne činnosti (SPO), |  |  |
|  | * prevádzka vrtuľníkov podľa VFR v noci so zobrazovacím systémom nočného videnia (NVIS); |  |  |
|  | * prevádzka vrtuľníkového zdvíhacieho zariadenia (HHO). |  |  |
|  | Pri prevádzke vrtuľníka sa neuvažuje (viď bod 1.2.2.2): | N/A | Pre informáciu |
|  | * s letmi nad vodou vo vzdialenosti od pevniny, ktorá zodpovedá viac ako 10 minútam letu bežnou cestovnou rýchlosťou; | N/A | Pre informáciu |
|  | * s prevádzkou vrtuľníka na základe povolenia prevádzky vrtuľníka mimo pevniny podľa nariadenia (EU) 965/2012, Príloha V, Pod časť K (SPA.HOFO) | N/A | Pre informáciu |
|  | * s prevádzkou vrtuľníka vo výške 10 000 ft – 13 000 ft po dobu dlhšiu ako 30 minút, | N/A | Pre informáciu |
|  | * s prevádzkou vrtuľníka v očakávaných alebo skutočných podmienkach námrazy | N/A | Pre informáciu |
|  | a preto príslušné vybavenie vrtuľníka nie je požadované (viď bod 1.2.2.2) | N/A | Pre informáciu |
| **1.2** | **Požadovaná konfigurácia vrtuľníka** | N/A | N/A |
| **1.2.1** | **Kabína konfigurovaná:** | N/A | N/A |
|  | * preprava minimálne 15 osôb; |  |  |
|  | * systém palubného telefónu letovej posádky; |  |  |
|  | * systém palubného rozhlasu (PA); |  |  |
|  | * možnosť vetrania a ohrevu pilotnej kabíny a kabíny pre cestujúcich; |  |  |
|  | * osvetlenie kabíny; |  |  |
|  | * kotviace body v kabíne; |  |  |
| **1.2.2** | **Základné požiadavky na vybavenie vrtuľníka:** | N/A | N/A |
| 1.2.2.1 | * Vrtuľník musí spĺňať požiadavky na vybavenie komplexného vrtuľníka v súlade s nariadením Komisie (EÚ) č. 965/2012, Príloha VIII (Časť SPO), Pod-časti D (prístroje, údaje, vybavenie), oddiel II (vrtuľníky) pre zamýšľané druhy prevádzky s výnimkou uvedeného v bode 1.2.2.2 |  |  |
|  | * Vrtuľník musí spĺňať požiadavky na vybavenie na zamýšľané druhy špeciálnych činností v súlade s nariadením Komisie (EÚ) č. 965/2012, Príloha V (Časť SPA), Pod-časti H (Prevádzka so zobrazovacím systémom nočného videnia), bod SPA.NVIS.110 |  |  |
|  | * Vrtuľník musí spĺňať požiadavky na vybavenie na zamýšľané druhy špeciálnych činností v súlade s nariadením Komisie (EÚ) č. 965/2012, Príloha V (Časť SPA), Pod-časti I (Prevádzka vrtuľníkového zdvíhacieho zariadenia), bod SPA.HHO.110 |  |  |
| 1.2.2.2 | **S ohľadom na uvažované prevádzkové požiadavky špecifikované v bode 1.2.2.1 vyššie sa nepožaduje vybavenie podľa:** | N/A | N/A |
|  | * SPO.IDE.H.126 - Doplnkové vybavenie pre jednopilotné lety podľa IFR | N/A | Pre informáciu |
|  | * SPO.IDE.H.132 - Palubné zariadenie na určovanie poveternostných podmienok – zložité motorové vrtuľníky | N/A | Pre informáciu |
|  | * SPO.IDE.H.133 - Doplnkové vybavenie na prevádzku v podmienkach námrazy v noci – zložité motorové vrtuľníky; | N/A | Pre informáciu |
|  | * SPO.IDE.H.146 Ľahký letový zapisovač – neuvažuje sa použitie pre prevádzku obchodnej dopravy; | N/A | Pre informáciu |
|  | * SPO.IDE.H.150 Zaznamenávanie dátového spojenia; | N/A | Pre informáciu |
|  | * SPO.IDE.H.175 Prídavný prívod kyslíka – vrtuľníky bez pretlakovej kabíny; | N/A | Pre informáciu |
|  | * SPO.IDE.H.197 Záchranné vesty – zložité motorové vrtuľníky; | N/A | Pre informáciu |
|  | * SPO.IDE.H.198 Odevy na prežitie – zložité motorové vrtuľníky; | N/A | Pre informáciu |
|  | * SPO.IDE.H.199 Záchranné člny, núdzové vysielače polohy (ELT) a vybavenie na prežitie na diaľkových letoch nad vodou – zložité motorové vrtuľníky; | N/A | Pre informáciu |
|  | * SPO.IDE.H.200 Vybavenie na prežitie; | N/A | Pre informáciu |
|  | * SPO.IDE.H.202 Vrtuľníky s osvedčením na prevádzku na vode – rôzne vybavenie; | N/A | Pre informáciu |
|  | * SPO.IDE.H.203 Všetky vrtuľníky pri letoch nad vodou – núdzové pristátie na vode | N/A | Pre informáciu |
| **1.2.3** | **Požadované prístrojové a palubné vybavenie:** | N/A | N/A |
|  | * rádiový výškomer; |  |  |
|  | * systém pohyblivej mapy (moving map) s možnosťou zobrazenia ulíc na samostatnej zobrazovacej jednotke; |  |  |
| **1.2.4** | **Vybavenie pre plnenie misií:** | N/A | N/A |
|  | * Nákladový hák s minimálnou nosnosťou 3600kg a predprípravou na zapojenie ovládania hasiacej súpravy Bambi Bucket / Bambi Max s možnosťou použitia zmáčadla. Nákladový hák musí spĺňať požiadavky nariadenia Komisie (EÚ) č. 965/2012 v súlade s Prílohou VIII tohto nariadenia (Časť SPO), Pod-časť E (Osobitné požiadavky) – Oddiel I / Lety vrtuľníkov s vonkajším nákladom na popruhu (HESLO). |  |  |
|  | * Palubné zdvíhacie zariadenie (palubný navijak) s minimálnou nosnosťou 250 kg certifikované pre lety s vonkajším ľudským nákladom, ktoré musí spĺňať požiadavky nariadenia Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 2018/1139 pre prevádzku podľa osobitných povolení v súlade s Prílohou V tohto nariadenia (Časť SPA) – Pod-časť I / Prevádzka vrtuľníkového zdvíhacieho zariadenia (HHO); |  |  |
|  | * Nášľapné lišty pre posádku a cestujúcich (step bar). |  |  |
|  | * Predpríprava na systém na rýchle opustenie vrtuľníka pomocou lanovej techniky (fast roping a rappeling system) minimálne na jednej strane vrtuľníka; |  |  |
|  | * Predpríprava na montáž svetlometu; |  |  |
|  | * Predpríprava na montáž termo-vízneho zariadenia |  |  |
|  | * Predpríprava na montáž pracoviska operátora v priestore pre cestujúcich vrátane predprípravy na sedadlo operátora s možnosťou nahrávania dát z termovízneho zariadenia; |  |  |
|  | * Predpríprava na vybavenie na medicínsky prevoz pacientov (EMS) |  |  |
|  | * Pozemné náradie / vybavenie pre manipuláciu a presun vrtuľníka. |  |  |
| **1.3** | **Minimálne výkonnostné charakteristiky vrtuľníka s ohľadom na plnenie kritických misií** | N/A | N/A |
|  | Vrtuľník špecifikovaný a vybavený podľa bodov 1.1-1.2. musí byť schopný plniť nasledujúce kritické misie bez možnosti medzipristátia za účelom doplnenia paliva pri zložení posádky pilot a operátor (každý o hmotnosti 85kg): | N/A | N/A |
|  | * Musí byť schopný preletu na miesto zásahu vzdialeného od miesta štartu 90NM, na tomto mieste vykonať činnosť s bremenom o hmotnosti 3100 kg po dobu minimálne 90 minút (akceptovateľná tolerancia -5%) a následne preletieť vzdialenosť minimálne 60NM a pristáť s 20 minútovou konečnou zásobou paliva (podmienky: ISA +10 C, vzlet a pristátie výška 300m nad hladinou mora/ výška letu 600m nad hladinou mora). |  |  |
|  | * Musí byť schopný prepraviť 15 osôb (každý s hmotnosťou 100kg) na vzdialenosť 280NM a pristáť s 30 minútovou konečnou zásobou paliva (podmienky: ISA +10 C, vzlet a pristátie výška 300m nad hladinou mora /výška letu 600m nad hladinou mora) |  |  |
|  | * Vrtuľník musí byť schopný visu bez vplyvu prízemného efektu pri použití podvesného zariadenia a HHO (podmienky: ISA, výška letu 2700m nad morom) |  |  |

|  |  |  |  |
| --- | --- | --- | --- |
| **1.4.** | **Dokumentácia** | N/A | N/A |
| 1.4.1. | Technická dokumentácia vrtuľníka v predpísanom rozsahu: | N/A | N/A |
|  | * technická dokumentácia vrtuľníka a pohonných jednotiek, |  |  |
|  | * katalóg náhradných dielov, |  |  |
|  | * elektrické schémy napájania a prístrojového vybavenia, |  |  |
|  | * popisy špeciálneho vybavenia, |  |  |
|  | * príručky pre technickú údržbu a inštaláciu, |  |  |
|  | * letová príručka, |  |  |
|  | * základný zoznam minimálneho vybavenia (MMEL), |  |  |
|  | * zoznam servisných bulletinov a zmenovú službu, |  |  |
|  | * všetky dokumenty potrebné na zápis vrtuľníka do leteckého registra Slovenskej republiky, |  |  |
|  | * kópie certifikátov hlučnosti, exportné osvedčenie, typový certifikát, technické údaje a údaje o rádiovom zariadení, |  |  |
|  | * Software na online sledovanie všetkých servisných údajov (Maintenance Data) vychádzajúci z dokumentácie vrtuľníka, ktorý je chránený šifrovaním a heslom. |  |  |
|  | * uchádzač je povinný v ponuke predložiť popisy a technické údaje ponúkaných motorov a doplňujúce informačné materiály. |  |  |
|  | * jazyk požadovanej dokumentácie: anglický. |  |  |
|  | Požiadavky na predloženie dokumentácie:   * 2 rovnopisy v prípade listinných dokumentov * 2 jedinečné prístupy v prípade elektronických dokumentov   Uchádzač berie na vedomie, že verejný obstarávateľ je povinný predkladanú dokumentáciu poskytnúť aj Národnej dozornej autorite podľa osobitného predpisu. |  |  |
|  | V cene vrtuľníka je zahrnutá aj aktualizácia dokumentácie, zmenová služba, zasielanie bulletinov, na obdobie 4 rokov od odovzdania vrtuľníka do prevádzky (ak k aktualizácii týchto dokumentov dôjde). |  |  |
| 1.4.2. | Uchádzač v ponuke (v zozname) uvedie:   * úplný zoznam ponúkanej dokumentácie, ktorá bude dodaná s vrtuľníkom. * spôsob aktualizácie dokumentácie. | N/A | N/A |

|  |  |  |  |
| --- | --- | --- | --- |
| **1.5** | **Záruka** | N/A | N/A |
| 1.5.1 | Verejný obstarávateľ požaduje na vrtuľník bez inštalovaného prídavného a voliteľného vybavenia záruku v trvaní minimálne 36 mesiacov, resp. odlietaných 2 000 letových hodín, podľa toho, ktorá skutočnosť nastane skôr. | N/A | N/A |
| 1.5.2 | Verejný obstarávateľ požaduje na prídavné a voliteľné zariadenia, doplnkové vybavenie, náradie, pozemné vybavenie a diagnostické zariadenia záruku v trvaní minimálne 12 mesiacov. | N/A | N/A |
| 1.5.3 | Uchádzač je povinný v záručných podmienkach uviesť lehoty na odstránenie vád predmetu plnenia. Minimálne požiadavky verejného obstarávateľa sú nasledovné:   1. vada vedúca k stavu AOG (vada znemožňujúca bezpečnú alebo schválenú prevádzku vrtuľníka):  * začatie riešenia vady bezodkladne, najneskôr do 24 hodín od jej oznámenia, * odstránenie vady alebo zabezpečenie prevádzkyschopného stavu najneskôr do 15 kalendárnych dní, pokiaľ výrobcom schválený technologický postup nevyžaduje dlhší čas;  1. vada nevedúca k stavu AOG (vada umožňujúca pokračovanie v schválenej prevádzke za uplatnenia schválených prevádzkových obmedzení):  * odstránenie vady najneskôr v lehote do 30 kalendárnych dní; * ak sa počas tejto lehoty v dôsledku vyčerpania podmienok a časových obmedzení pre pokračovanie v prevádzke s nefunkčnými systémami alebo zariadeniami stane ďalšia prevádzka vrtuľníka neprípustnou a vrtuľník prejde do stavu AOG, odo dňa vzniku tohto stavu sa uplatňuje režim podľa bodu (a).   Konkrétne postupy a lehoty odstránenia vád budú upravené v záručných podmienkach výrobcu a v čiastkovej zmluve. | N/A | N/A |
| **1.6.** | **Zaškolenie a výcvik personálu** | N/A | N/A |
|  | Uchádzač zabezpečí výcvik pre získanie typovej kvalifikácie na vrtuľník pre: | N/A | N/A |
|  | * najmenej dva typové výcviky pre letovú posádku v súlade s nariadením (EU) 1178/2011, |  |  |
|  | * najmenej dva typové výcviky technického personálu – drak / motor v súlade s nariadením (EU) 1321/2014, |  |  |
|  | * najmenej jeden typový výcvik technického personálu – avionika v súlade s nariadením (EU) 1321/2014, |  |  |
| **1.7.** | **Technická podpora v mieste prevádzky** | N/A | N/A |
|  | Technická podpora na mieste prevádzky vrtuľníka – jeden technický zástupca vyškolený výrobcom na daný typ vrtuľníka na obdobie 40 osobo-dní (deň minimálne 8 hodín).  Pozn. Náklady spojené s ubytovaním, transportom dedikovaného zamestnanca znáša verejný obstarávateľ. |  |  |

|  |  |  |  |
| --- | --- | --- | --- |
| **Požadovaná technická špecifikácia voliteľného vybavenia a služieb vrtuľníkov Ministerstva vnútra Slovenskej republiky** | | | |
|  | **Požiadavka** |  | **Preukázanie súladu** |
| **2.** | **Voliteľné vybavenie a voliteľné služby** | **Súlad**  **(áno/nie)** | **Referencia na priložený dokument (kapitola, strana)** |
|  | * uchádzač v ponuke predloží vyplnený položkový rozpočet dodatočného vybavenia podľa tejto technickej špecifikácie a podľa prílohy č. 2 Súťažných podkladov | N/A | N/A |
| **2.1.** | **Pátrací svetlomet** pre osvetlenie a označenie objektu na zemi. | N/A | N/A |
|  | Konštrukčné vyhotovenie musí minimalizovať možnosti mechanického poškodenia ovládacích a výkonných prvkov. Musí vyhovovať nasledujúcim požiadavkám: | N/A | N/A |
|  | * pátrací svetlomet musí mať dve osi elektricky ovládateľné, |  |  |
|  | * svietivosť minimálne 20 miliónov candela, |  |  |
|  | * musí mať infračervený filter (IR) ovládaný z kabíny vrtuľníka, |  |  |
|  | * musí byť kompatibilný s NVG, |  |  |
|  | * dodávka obsahuje dokumentáciu na montáž, prevádzku a údržbu |  |  |
|  | * montáž svetlometu, uvedenie do prevádzky a zaškolenie posádky v cene dodania zariadenia |  |  |
| **2.2.** | **Elektro-optický systém / EOS** | N/A | N/A |
|  | Systém musí byť vybavený s nasledujúcimi funkcionalitami: | N/A | N/A |
|  | * systémom zobrazovania základných letových a navigačných informácií, |  |  |
|  | * prostriedkami na video/audio prepojenie s pozemnými zariadeniami, |  |  |
|  | * zariadenie musí byť stabilizované v 4-osiach |  |  |
|  | * III. generácia a vyššia s ručným a automatickým zaostrovaním, |  |  |
|  | Systém musí obsahovať minimálne nasledujúce režimy elektro-optického systému: | N/A | N/A |
|  | * termal imager, |  |  |
|  | * daylight, |  |  |
|  | * lowlight |  |  |
|  | * laser range finder. |  |  |
|  | Pre termal imager senzor musia platiť nasledovné požiadavky: | N/A | N/A |
|  | * Aktívny senzor s minimálnym rozlíšením 1280x720 bodov |  |  |
|  | * zväčšenie obrazu v režime IR minimálne 10-násobné, |  |  |
|  | Pre day light senzor musia platiť nasledujúce požiadavky: | N/A | N/A |
|  | zväčšenie obrazu musí byť minimálne 60-násobné, |  |  |
|  | * Aktívny senzor s minimálnym rozlíšením 1920x1080 bodov |  |  |
|  | Pre day light senzor musia platiť nasledujúce požiadavky: | N/A | N/A |
|  | * zväčšenie obrazu musí byť minimálne 40-násobné, |  |  |
|  | * aktívny senzor s minimálnym rozlíšením 640x480 bodov |  |  |
|  | Pre laser range finder.t senzor musia platiť nasledujúce požiadavky: | N/A | N/A |
|  | * schopný merania minimálne 15km bezpečný pre kontakt s okom |  |  |
|  | Dodávka obsahuje dokumentáciu na montáž, prevádzku a údržbu |  |  |
|  | Montáž elektro-optického systému, uvedenie do prevádzky a zaškolenie posádky v cene zariadenia |  |  |
| **2.3.** | **Pracovisko operátora elektro-optického systému v priestore pre cestujúcich.** | N/A | N/A |
|  | Pracovisko operátora elektro-optického systému v priestore pre cestujúcich musí vyhovovať nasledujúcim požiadavkám : | N/A | N/A |
|  | * musí mať modulovú konštrukciu ľahko snímateľnú z vrtuľníka a použiteľnú v závislosti na druhu plnenia činnosti, |  |  |
|  | * kabeláž a prípojky musia byť snímateľné z draku vrtuľníka, ako aj všetky vonkajšie zariadenia, |  |  |
|  | * všetky inštalačné pripojenia musia mať samostatnú zbernicu elektrickej siete a samostatný spínačový panel, |  |  |
|  | Na pracovisku operátora elektro-optického systémumusí byť : | N/A | N/A |
|  | * ovládací panel elektro-optického systému, |  |  |
|  | * jedna alebo dve viacfunkčné obrazovky poslednej generácie, určené na zobrazenie obrazu z elektro-optického systému, |  |  |
|  | * pripojenie do komunikačnej siete vrtuľníka, (komunikácia medzi členmi posádky) |  |  |
|  | * digitálne záznamové zariadenia a ich ovládacie panely. |  |  |
|  | * Posuvné sedadlo operátora |  |  |
|  | Viac-funkčné obrazovky budú určené na zobrazovanie obrazu z elektro-optického systému a musia spĺňať tieto požiadavky: | N/A | N/A |
|  | * musia byť čitateľné na dennom svetle zmenou jasu, so schopnosťou farebnej a sivej škály, |  |  |
|  | * musia umožniť sledovať zvolený obraz z kamery, obraz v obraze |  |  |
|  | * veľkosť obrazovky minimálne 21palcov |  |  |
|  | * musí byť vhodné pre prevádzku s NVG |  |  |
|  | Digitálne záznamové zariadenie musí spĺňať tieto požiadavky: | N/A | N/A |
|  | * musí byť určené na použitie vo vrtuľníku, |  |  |
|  | * musí zabezpečiť nahrávanie digitálneho video formátu v minimálnej kvalite HD (1080p), |  |  |
|  | * ukladanie záznamu musí byť s dĺžkou záznamu minimálne 4:00 hod., |  |  |
|  | * záznamové zariadenie musí byť schopné zaznamenávať obrazy z viacfunkčných obrazoviek operátora, obraz v obraze, elektro optického systému. |  |  |
|  | Dodávka obsahuje dokumentáciu na montáž, prevádzku a údržbu |  |  |
|  | Montáž pracoviska operátora termovízneho zariadenia, uvedenie do prevádzky a zaškolenie posádky v cene zariadenia |  |  |
| **2.4.** | **Palubné diagnostické a testovacie zariadenia:** | N/A | N/A |
|  | Diagnostické zariadenie a software pre vyhodnocovanie údajov (CVFDR), ktorý umožňuje vyhodnocovanie údajov prevádzkovateľom, |  |  |
|  | * súčasťou diagnostického zariadenia musí byť dodávka všetkých potrebných adaptérov a softvéru. Za týmto účelom uchádzač v ponuke uvedie úplné zoznamy predmetných súprav v maximálnej možnej konfigurácií, ktoré budú minimálne obsahovať názov príslušnej súčasti registrácie letových a technických údajov. |  |  |
|  | * súčasťou diagnostického a testovacieho zariadenia tejto časti súťažných podkladov musí byť zahrnutá aj aktualizácia predmetnej dokumentácie, potrebnej k vyhodnocovaniu všetkých údajov počas 4 rokov prevádzky a výcvik technického personálu verejného obstarávateľa na prácu so zariadením. |  |  |
| **2.5** | **Náradie, pozemné vybavenie a diagnostické zariadenia:** | N/A | N/A |
| 2.5.1 | * náradie predpísané príručkou pre údržbu vrtuľníka v rozsahu do úrovne 300 letových hodín alebo do prvej vyššej / komplexnej plánovanej prehliadky (verejný obstarávateľ požaduje predložiť zoznam výrobcom predpísaného náradia spolu s jednotkovými cenami príslušného náradia vyjadrenými v € bez DPH. Verejný obstarávateľ si vyhradzuje právo zahrnúť do predmetu plnenia podľa čiastkovej zmluvy výrobcom predpísané náradie výlučne podľa aktuálnych potrieb a rozpočtových možností verejného obstarávateľa ) |  |  |
| 2.5.2 | * pozemné vybavenie predpísané príručkou pre údržbu vrtuľníka do úrovne 300 letových hodín alebo do prvej vyššej / komplexnej plánovanej prehliadky (verejný obstarávateľ požaduje predložiť zoznam výrobcom predpísaného pozemného vybavenia spolu s jednotkovými cenami príslušného vybavenia vyjadrenými v € bez DPH. Verejný obstarávateľ si vyhradzuje právo zahrnúť do predmetu plnenia podľa čiastkovej zmluvy výrobcom predpísané pozemné vybavenie výlučne podľa aktuálnych potrieb a rozpočtových možností verejného obstarávateľa. ) |  |  |
| 2.5.3 | * diagnostické zariadenia predpísané príručkou pre údržbu vrtuľníka nevyhnutné na vykonanie údržby vrtuľníka do úrovne 300 letových hodín alebo do prvej vyššej / komplexnej plánovanej prehliadky (verejný obstarávateľ požaduje predložiť zoznam príručkou pre údržbu predpísaného diagnostického zariadenia spolu s jednotkovými cenami príslušného diagnostického zariadenia vyjadrenými v € bez DPH. Verejný obstarávateľ si vyhradzuje právo zahrnúť do predmetu plnenia podľa čiastkovej zmluvy príručkou pre údržbu predpísané diagnostické zariadenia výlučne podľa aktuálnych potrieb a rozpočtových možností verejného obstarávateľa. ) |  |  |
| **2.6.** | **Ďalšie povinné vybavenie:** | N/A | N/A |
| 2.6.1 | Systém na rýchle opustenie vrtuľníka pomocou lanovej techniky (fast roping a rappeling system);vrátane montáže: | N/A | N/A |
| 2.6.1.1 | * Odnímateľné časti systému „fast roping“ na opustenie vrtuľníka |  |  |
| 2.6.1.2 | * Odnímateľné časti systému „rappeling“ na opustenie vrtuľníka |  |  |
| 2.6.2 | Ochrana proti nárazu do elektrického vedenia (wire strike protection) | N/A | N/A |
| 2.6.2.1 | * Predpríprava na ochranu proti nárazu do elektrického vedenia (wire strike protection); vrátane montáže |  |  |
| 2.6.2.2 | * Odnímateľné časti na ochranu proti nárazu do elektrického vedenia (wire strike protection); vrátane montáže |  |  |
| 2.6.3 | Proti-zrážkový systém TCAS alebo ekvivalent; vrátane montáže |  |  |
| 2.6.4 | Systém varovania zrážky so zemou (GPWS/EGPWS/HTAWS); vrátane montáže |  |  |
| 2.6.5 | Poveternostný radar, vrátane montáže |  |  |
| 2.6.6 | Stierač čelného skla, vrátane montáže |  |  |
| 2.6.7 | Vybavenie na medicínsky prevoz 2 pacientov (EMS) s možnosťou rýchlej rekonfigurácie, vrátane montáže (ak sa vyžaduje) |  |  |
| 2.6.8 | Vybavenie na medicínsky prevoz 3 pacientov (EMS) s možnosťou rýchlej rekonfigurácie, vrátane montáže (ak sa vyžaduje) |  |  |
| 2.6.9 | Hasiaca súprava Bambi Bucket/Bambi Max. s minimálnym objemom 3000 litrov |  |  |

|  |  |  |  |
| --- | --- | --- | --- |
| **3.** | **Školenie, výcvik, personál poskytujúci výcvik a preskúšanie** | **Súlad**  **(áno/nie)** | **Referencia na priložený dokument (kapitola, strana)** |
| **3.1** | **Za týmto účelom uchádzač vo svojej ponuke (v zozname) rámcovo uvedie:** | N/A | N/A |
|  | * poskytovateľov školení, resp. výcviku vrátane rozsahu ich oprávnenia schváleného príslušným leteckým úradom, |  |  |
|  | * odporúčané druhy teoretických školení, resp. výcviku cieľových skupín, |  |  |
|  | * odporúčané druhy praktických školení, letový simulátor, výcvik leteckého personálu verejného obstarávateľa, |  |  |
|  | * časovú náročnosť/ druh školenia, resp. výcvik, |  |  |
|  | * požadovanú periodicitu školenia resp. výcviku/ druh školenia resp. výcvik, |  |  |
|  | * vstupné kvalifikačné predpoklady účastníkov/ druh školenia, resp. výcvik. |  |  |
|  | * uchádzačom vypracovaný návrh školiaceho plánu body (3.2 – 3.7) musí byť prerokovaný a odsúhlasený verejným obstarávateľom. Prerokovanie a odsúhlasenie predloženého návrhu školiaceho plánu prebehne do 10 pracovných dní od jeho predloženia. Uchádzač môže začať so samotným školením, resp. výcvikom až po odsúhlasení školiaceho plánu verejným obstarávateľom. |  |  |
|  | * Uchádzač v rámci realizovaných školení, resp. výcviku poskytne každému účastníkovi školiaci materiál v jazyku anglickom. |  |  |
| **3.2** | **Výcvik letovej posádky** nad rámec výcviku uvedeného v bode 1.6 | N/A | N/A |
| 3.2.1 | Výcvik pilota k získaniu typovej kvalifikácie v súlade s nariadením (EU) 1178/2011 (VFR). |  |  |
| 3.2.2 | Rozšírenie typovej kvalifikácie pilota podľa bodu 3.2.1 na jedno / viacpilotnú prevádzku v súlade s nariadením (EÚ) č. 1178/2011 podľa typu absolvovaného výcviku. |  |  |
| 3.2.3 | Počiatočný výcvik NVIS na nový typ vrtuľníka | N/A | N/A |
| 3.2.3.1 | * Počiatočný výcvik pilota NVIS na nový typ vrtuľníka (získanie kvalifikácie pre lety v známych oblastiach) |  |  |
| 3.2.3.2 | * Počiatočný výcvik pilota NVIS na nový typ vrtuľníka (rozšírenie kvalifikácie pre lety v neznámych oblastiach) |  |  |
| 3.2.4 | Preškoľovací výcvik NVIS na nový typ vrtuľníka (vrátane lietania v neznámych oblastiach) |  |  |
| 3.2.5 | Výcvik na hasenie požiarov |  |  |
| 3.2.6 | Výcvik so zdvíhacím zariadením (HHO) | N/A | N/A |
| 3.2.6.1 | * pre pilota bez predchádzajúcich skúseností |  |  |
| 3.2.6.2 | * pre pilota s predchádzajúcimi skúsenosťami |  |  |
| 3.2.7 | Výcvik pre lety s externým nákladom v podvese (HESLO) | N/A | N/A |
| 3.2.7.1 | * pre pilota bez predchádzajúcich skúseností |  |  |
| 3.2.7.2 | * pre pilota s predchádzajúcimi skúsenosťami |  |  |
| 3.2.8 | Výcvik inštruktor typovej kvalifikačnej kategórie (TRI) v súlade s nariadením (EU) 1178/2011. | N/A | N/A |
| 3.2.8.1 | * výcvik k získaniu oprávnenia inštruktor typovej kvalifikačnej kategórie (TRI) v súlade s nariadením (EU) 1178/2011. |  |  |
| 3.2.8.2 | * výcvik k rozšíreniu oprávnenia inštruktor typovej kvalifikačnej kategórie (TRI) v súlade s nariadením (EU) 1178/2011. |  |  |

|  |  |  |  |
| --- | --- | --- | --- |
| **3.3** | **Výcvik činností pre technických členov posádky** | N/A | N/A |
| 3.3.1 | * výcvik so zdvíhacím zariadením (HHO) |  |  |
| 3.3.2 | * výcvik pre lety s externým nákladom v podvese (HESLO) |  |  |
| **3.4** | **Školenie všeobecného oboznámenia s typom** |  |  |
|  | Výcvik minimálne na úrovni ekvivalentnej k časti 66 nariadenia (EU) 1321/2014, dodatku III, úroveň 1 Všeobecné oboznámenie sa a poskytované organizáciou schválenou podľa časti 147, výrobcom alebo akoukoľvek inou organizáciou akceptovanou Dopravným úradom SR (kurz min. 10 max 15 osôb). |  |  |
| **3.5** | **Typová kvalifikácia leteckého technika** nad rámec výcviku uvedeného v bode 1.6 |  |  |
|  | Všetky výcviky v tejto subsekcii musia byť poskytnuté v súlade s nariadením (EU) 1321/2014. |  |  |
| 3.5.1 | Typový výcvik technického personálu - drak / motor |  |  |
| 3.5.2 | Typový výcvik technického personálu - avionika |  |  |
| 3.5.3 | Typový výcvik technického personálu – kategória C |  |  |

|  |  |  |  |
| --- | --- | --- | --- |
| **4.** | **Náhradné diely a údržba** | **Súlad**  **(áno/nie)** | **Referencia na priložený dokument (kapitola, strana)** |
|  | Programy podpory musia byť navrhnuté pre lietadlo udržiavané v súlade s nariadením (EU) 1321/2014. |  |  |
| **4.1** | **Program podpory náhradných dielov na základe hodinovej sadzky** na päť rokov prevádzky s predpokladaným náletom do 250 letových hodín ročne. | N/A | N/A |
|  | Program musí zahŕňať / pokrývať: | N/A | N/A |
|  | * dynamické komponenty, listy hlavného a vyrovnávacieho rotora, vybavenie obsiahnuté v základnej konfigurácii vrtuľníka ako aj vybavenie pre plnenie misií dodávané spolu s vrtuľníkom |  |  |
|  | * náhradné diely plánované aj neplánované údržbové úkony (udalosti) |  |  |
|  | * dodávku neopraviteľných náhradných dielov, |  |  |
|  | * diely mimo tolerancie na uvoľnenie do prevádzky |  |  |
|  | * dodávku náhradných dielov pre tie položky, ktoré dosiahli povinný limit životnosti, |  |  |
|  | * dodávku náhradných dielov pre tie položky, dosiahli obdobie času medzi generálnymi opravami (TBO), |  |  |
|  | * dodávku náhradných dielov pre aplikáciu technických bulletinov na zachovanie letu-schopnosti |  |  |
| **4.2** | **Sada náhradných dielov na vrtuľník** | N/A | N/A |
|  | * **Sada náhradných dielov na vrtuľník** predpísaných príručkou pre údržbu vrtuľníka do úrovne 300 letových hodín alebo prvej vyššej / komplexnej plánovanej údržby s predpokladaným náletom do 250 letových hodín ročne. (verejný obstarávateľ požaduje predložiť zoznam príručkou pre údržbu predpísaného zoznamu náhradných dielov s jednotkovými cenami vyjadrenými v € bez DPH. Verejný obstarávateľ si vyhradzuje právo zahrnúť do predmetu plnenia podľa čiastkovej zmluvy, príručkou pre údržbu predpísané diely výlučne podľa aktuálnych potrieb a rozpočtových možností verejného obstarávateľa. ) |  |  |
| **5.** | **Softwarové vybavenie** | **Súlad**  **(áno/nie)** | **Referencia na priložený dokument (kapitola, strana)** |
| 5.1 | Navigačná databáza v rozsahu pokrytia EÚ na obdobe 4 rokov |  |  |
| 5.2 | Mapový podklad do „moving map “ v rozsahu Slovenskej republiky na úrovni adries ulíc aktualizovaný po dobu 4 rokov |  |  |

|  |  |  |  |
| --- | --- | --- | --- |
| **6.** | **Nepovinné vybavenie a služby, ak je k dispozícii** | **Súlad**  **(áno/nie)** | **Referencia na priložený dokument (kapitola, strana)** |
| 6.1 | Ochrana motora proti nasatiu pevných častíc (lety v prašnom prostredí), vrátane montáže |  |  |
| 6.2 | Prídavné interné palivové nádrže zabezpečujúce zvýšenie kapacity paliva o minimálne o 10 % nad objem palivových nádrží dodávaných v základnej konfigurácii vrtuľníka podľa bodu 1. |  |  |
| 6.3 | Predpríprava na osadenie ručnej rádiostanice využívanej zložkami HaZZ a HZS. Technické riešenie vrátane montáže a certifikácie EASA, ak je potrebná. Predpríprava musí obsahovať:   * Externú anténu s frekvenčným rozsahom 100Mhz až 500Mhz. * Elektrický zdroj napájania k pripojeniu adaptéru na ručnú rádiostanicu, * Možnosť pripojenia ručnej rádiostanice do interkomu vrtuľníka. |  |  |
| 6.4 | Príprava na odľahčené demontovateľné sedačky v priestore pre cestujúcich |  |  |
| 6.5 | Odľahčené demontovateľné sedačky v priestore pre cestujúcich ( pre minimálne 10 a maximálne 15 cestujúcich) |  |  |
| 6.6 | Mód autopilota umožňujúci automatický prechod do režimu visenia a jeho udržiavanie |  |  |
| 6.7 | Výcvik činností pre technických členov posádky na hasenie požiarov |  |  |