(Návrh)

**RÁMCOVÁ DOHODA**

uzatvorená podľa § 2 ods. 5 písm. g) a § 83 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Dohoda**“)

Účastníci dohody

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Kupujúci:** | |  | | | Názov: | **Slovenská republika v zastúpení Ministerstva vnútraa Slovenskej republiky** | | | Sídlo: | Pribinova 2, 812 72 Bratislava, Slovenská republika | | | Zastúpený: | [●] | | | IČO: | 00 151 866 | | | DIČ: | 2020571520 | | | IČ DPH:  Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica | | | Číslo účtu: | SK78 8180 0000 0070 0018 0023 | | | BIC/SWIFT kód: | SPSRSKBA | | | Webové sídlo (URL): | http://www.minv.sk/ | | | Kontaktná/oprávnená osoba:  Tel. kontakt:  E-mail: | [●]  [●]  [●] | | | (ďalej len „**Kupujúci**“) | |  | | |  |
|  |  |

a

|  |  |  |
| --- | --- | --- |
| **Predávajúci:** |  | |
| Názov: | | [●] | |
| Sídlo/Miesto podnikania: | | [●] | |
| Zastúpený: | | [●] | |
| IČO: | | [●] | |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | | [●]  [●]  [●]  [●]  [●] | |
| Webové sídlo (URL): | | [●] | |
| Zápis: | | v Obchodnom registri [●] súdu [●], oddiel [●], vložka č.: [●]  *alternatívne* v Živnostenskom registri Okresného úradu [●], číslo živ. registra: [●] | |
| Kontaktná/oprávnená osoba:  Tel. kontakt:  E-mail: | | [●]  [●]  [●] | |
| (ďalej len „Predávajúci“)  (Kupujúci a Predávajúci spoločne ďalej len „Účastníci dohody“ alebo jednotlivo len „Účastník dohody“) | | |

**Článok I**

Úvodné ustanovenia

* 1. Kupujúci uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky **„Vrtuľníková technika – ťažké vrtuľníky“** (ďalej len „**Verejné obstarávanie**“).
  2. Výsledkom verejnej súťaže je výber úspešného uchádzača – Predávajúceho, s ktorým je uzatvorená táto Dohoda.

Článok II

Predmet Dohody

* 1. Predmetom tejto Dohody je záväzok Predávajúceho odovzdať Kupujúcemu a previesť do výlučného vlastníctva Kupujúceho tovar alebo tovary a služby alebo len služby uvedené v bode 2.3 tohto článku Dohody (ďalej len „**Predmet prevodu**“) a povinnosť Kupujúceho zaplatiť Predávajúcemu Cenu podľa čl. II, bodu 2.3 a čl. V tejto Dohody a Predmet prevodu prevziať, a to všetko za podmienok ustanovených v tejto Dohode. Cena musí byť v súlade s jej štruktúrovaným rozpočtom uvedeným v Prílohe č. 2 tejto Dohody.
  2. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy na Predmet prevodu, ktoré budú Účastníci dohody uzatvárať výhradne na základe písomnej výzvy Kupujúceho za podmienok stanovených touto Dohodou (ďalej len „**Výzva**“), na základe ktorých Účastníci dohody uzatvoria jednotlivé čiastkové zmluvy (ďalej len „**Čiastková zmluva**“).
  3. Predmetom tejto Dohody je dodanie Predmetu prevodu podľa špecifikácie:

|  |  |
| --- | --- |
| **Špecifikácia Predmetu prevodu:** | |
| Predmetom prevodu podľa tejto Dohody je dodanie nových, nepoužívaných vrtuľníkov, vrátane voliteľného príslušenstva, technickej dokumentácie, vybavenia a náhradných dielov, nepovinného vybavenia (ak je uplatniteľné) (ďalej aj „**tovar**“), ako aj poskytnutie služieb súvisiacich s prevádzkou vrtuľníka (ďalej aj „**služby**“) tak, ako je Predmet prevodu špecifikovaný v Prílohe č. 1 Dohody – Opis predmetu zákazky. | |
| **Dokumentácia k Predmetu prevodu**: | * Letová príručka vrtuľníka (Rotorcraft Flight Manual) pre konkrétny model vrtuľníka v súlade s Prílohou č. 1 Dohody * Technická špecifikácia vrtuľníka * Program podpory náhradných dielov pre konkrétny model vrtuľníka (Príloha č. 5 Dohody) * Systém poskytovania záruk (Príloha č. 4 Dohody ) – záručné podmienky * Podrobný harmonogram dodávky vrtuľníka (Príloha č. 7 Dohody); Kupujúci je oprávnený kedykoľvek si vyžiadať aktualizovaný Podrobný harmonogram dodávky vrtuľníka (Príloha č. 7 Dohody) a Predávajúci je povinný predložiť aktualizovaný Podrobný harmonogram dodávky vrtuľníka do pätnástich (15) kalendárnych dní odo dňa doručenia žiadosti Kupujúceho. Pre vylúčenie pochybností aktualizovaný Podrobný harmonogram dodávky vrtuľníka, nenahrádza Prílohu č. 7 a slúži len pre informatívne účely Kupujúceho. * Príslušné platné osvedčenia, atesty, certifikáty a protokoly o vykonaných skúškach a dokumentácia potrebná na riadnu prevádzku, riadenie zachovania letovej spôsobilosti a údržbu Predmetu prevodu, všetko podľa Prílohy č. 1 Dohody a v súlade s príslušnými právnymi predpismi. * Dokumentácia potrebná na zápis lietadla do Registra lietadiel Slovenskej republiky * Záznamy o zaškolení a výcviku personálu Kupujúceho * Kontrolný zoznam SPO IDE (Príloha č. 8 tejto Dohody) * Mission Analysis (Príloha č. 9 tejto Dohody) * Prípadne ďalšia dokumentácia, ak je uvedená v Prílohe č. 1 Dohody   Ďalšia požadovaná dokumentácia môže byť predmetom konkrétnej Čiastkovej zmluvy.  Dokumentácia k Predmetu prevodu musí byť vyhotovená v súlade s touto Dohodou v znení jej Príloh.  Predávajúci je zároveň povinný udržiavať v platnosti a na žiadosť Kupujúceho bezodkladne predložiť riadne vyhotovené a platné dokumenty uvedené v Prílohe č. 1 Dohody, ktoré predložil Kupujúcemu vo Verejnom obstarávaní. |
| **Lehota na uzatvorenie Čiastkovej zmluvy:** | Účastníci dohody sa dohodli, že na základe Výzvy Kupujúceho je Predávajúci povinný do deväťdesiatich (90) kalendárnych dní odo dňa jej doručenia Predávajúcemu uzatvoriť s Kupujúcim Čiastkovú zmluvu. Vzor Čiastkovej zmluvy tvorí Prílohu č. 10 tejto Dohody.  Prílohou Výzvy Kupujúceho bude návrh Čiastkovej zmluvy vyhotovený v súlade s Prílohou č. 10 tejto Dohody s doplnenými údajmi. Čiastkové zmluvy uzatvárané na základe tejto Dohody musia zodpovedať podmienkam dohodnutým v tejto Dohode.  Pre vylúčenie akýchkoľvek pochybností, Kupujúci je oprávnený na základe Čiastkových zmlúv kúpiť samostatne tovar a/alebo samostatne službu a/alebo tovar spolu so službou. |
| **Lehota dodania:** | Predávajúci je povinný dodať a/alebo poskytnúť a odovzdať Predmet prevodu Kupujúcemu v lehote uvedenej v Prílohe č. 6 Dohody – Miesto a lehoty plnenia) a Prílohe č. 7 Dohody.  Predávajúci je povinný v lehote uvedenej v Prílohe č. 6 Dohody (Miesto a lehoty plnenia) nainštalovať dodávaný tovar, uviesť ho do prevádzky a zaškoliť personál Kupujúceho alebo poskytnúť službu súvisiacu s  prevádzkou vrtuľníka alebo Predmetom prevodu v súlade s Prílohou č. 1 Dohody, ak sa Účastníci dohody písomne nedohodnú inak.  Najneskôr stoosemdesiat (180) kalendárnych dní pred posledným dňom dodania Predmetu prevodu, ak je Predmetom prevodu Čiastkovej zmluvy vrtuľník t.j. Položka č. 1 Prílohy č. 1 Dohody v časti Požadovaná technická konfigurácia vrtuľníka  je Predávajúci povinný písomne oznámiť Kupujúcemu dátum dodania Predmetu prevodu, pričom navrhne viacero možných termínov dodania Predmetu prevodu (v lehote dodania podľa Prílohy č. 6 a 7 Dohody ) tak, aby mal Kupujúci aspoň stodvadsať (120) kalendárnych dní na prípravu dodania a prevzatia Predmetu prevodu. Kupujúci sa zaväzuje písomne potvrdiť jeden z Predávajúcim navrhnutých termínov dodania Predmetu prevodu.  Okrem prípadu uvedeného v predchádzajúcej vete, je Predávajúci povinný oznámiť dátum dodania Predmetu prevodu Kupujúcemu najneskôr sedem [7] pracovných dní vopred.  Predávajúci je povinný postupovať v súlade s Prílohou č. 6 a Prílohou č. 7 Dohody. |
| **Miesto dodania:** | Miesto dodania Predmetu prevodu bude uvedené v príslušnej Čiastkovej zmluve.  Zoznam jednotlivých miest dodania Predmetu prevodu je uvedený v Prílohe č. 6 Dohody (Miesto a lehoty plnenia).  Účastníci dohody sa dohodli, že zoznam miest dodania Predmetu prevodu môžu zmeniť vo forme písomného dodatku k Dohode, a to vo forme aktualizácie Prílohy č. 6 Dohody, pričom takáto zmena sa bude považovať za zmenu podľa § 18 ods. 1 písm. a) Zákona o verejnom obstarávaní. |
| **Zaškolenie personálu Kupujúceho:** | Predávajúci je povinný zabezpečiť zaškolenie a výcvik personálu v lehotách požadovaných Kupujúcim a v rozsahu podľa Prílohy č. 1 Dohody a Čiastkových zmlúv. |
| **Cena:** | Cena je výsledkom postupu Verejného obstarávania. Cena za Predmet prevodu podľa tejto Dohody bez dane z pridanej hodnoty (ďalej len „**DPH**“) je špecifikovaná v Prílohe č. 2 tejto Dohody (ďalej len „**Cena**“). |
| **Kúpna cena za Predmetu prevodu na základe Čiastkovej zmluvy:** | Kúpna cena za Predmet prevodu na základe Čiastkovej zmluvy je celková kúpna cena za Predmet prevodu špecifikovaná v príslušnej Čiastkovej zmluve bez DPH, t. j. Kúpna cena (ďalej len „**Kúpna cena**“); táto Kúpna cena je rozhodujúca pre výpočet zmluvných pokút podľa tejto Dohody a príslušnej Čiastkovej zmluvy. |
| **Splatnosť faktúry:** | Šesťdesiat (60) dní odo dňa doručenia faktúry Kupujúcemu. |
| **Záručná doba:** | Predávajúci poskytuje záručnú dobu na vrtuľník v trvaní minimálne tridsaťšesť (36) mesiacov alebo do odlietania dvetisíc (2.000) letových hodín podľa toho, ktorá skutočnosť nastane skôr.  Predávajúci poskytuje záručnú dobu v trvaní minimálne dvanásť (12) mesiacov na voliteľné vybavenie, zariadenia a náradie, ako aj na poskytované služby a nepovinné vybavenie (ak je uplatniteľné). |
| **Lehota na odstránenie vady podliehajúcej záruke:** | Tridsať (30) dní odo dňa uplatnenia reklamácie Kupujúcim, ak Systém poskytovania záruk (Príloha č. 4) alebo Príloha č. 1 tejto Dohody nestanovujú kratšiu lehotu alebo ak sa Účastníci dohody písomne nedohodnú inak.  Predávajúci je povinný postupovať v súlade Systémom poskytovania záruk, ktorý tvorí Prílohu č. 4 tejto Dohody a v súlade s Prílohou č. 1 tejto Dohody. |
| **Doba trvania Dohody:** | Šesť (6) rokov odo dňa nadobudnutia jej účinnosti alebo do vyčerpania finančného limitu, t. j. Maximálnej ceny Dohody, podľa toho, ktorá skutočnosť nastane skôr. |
| **Maximálna cena Dohody:** | Maximálna cena Dohody, t. j. hodnota finančného limitu, ktorá môže byť uhradená Kupujúcim na základe tejto Dohody/Čiastkových zmlúv v súlade s výsledkom Verejného obstarávania a s touto Dohodou, je cena rovnajúca sa Cene uvedenej v Prílohe č. 2 tejto Dohody navýšenej o valorizáciu podľa tohto bodu Dohody (ak bude dohodnutá). |
| **Valorizačná doložka:** | Účastníci dohody sa dohodli, že Cena sa môže na žiadosť Predávajúceho každoročne valorizovať najviac o 4% z hodnoty Ceny. Predávajúci je oprávnený navrhnúť Kupujúcemu novú hodnotu Ceny navýšenú o navrhovanú valorizáciu, a to v lehote do desiatich (10) dní odo dňa možného vzniku nároku na valorizáciu Ceny podľa tejto Dohody. Valorizácia Ceny sa bude počítať z hodnoty Ceny zvýšenej o valorizáciu za predchádzajúci rok dohodnutú Účastníkmi dohody podľa tohto bodu.  V prípade písomného súhlasu Kupujúceho prvá valorizácia (t. j. zvýšenie) Ceny nastane ku dňu 01.01. kalendárneho roka nasledujúceho po roku, v ktorom nadobudla účinnosť táto Dohoda. Ďalšia valorizácia Ceny (ak bude dohodnutá v súlade s touto Dohodou) nastane ku dňu 01.01. každého nasledujúceho roka počas trvania tejto Dohody.  V prípade, ak prvá valorizácia Ceny nastane po uplynutí viac než dvoch (2) rokov odo dňa predloženia ponuky Predávajúcim vo Verejnom obstarávaní, Cena sa môže na žiadosť Predávajúceho valorizovať najviac o 8% z hodnoty Ceny, pričom Účastníci dohody pri určení hodnoty valorizácie uplatnia postup uvedený vyššie. Pre vylúčenie akýchkoľvek pochybností, výška valorizácie maximálne 8% z hodnoty Ceny sa týka len prvej valorizácie za splnenia podmienok podľa tohto odseku tohto bodu Dohody. Pre všetky ďalšie valorizácie hodnoty Ceny bude platiť výška maximálne 4% z hodnoty Ceny.  Pre vylúčenie akýchkoľvek pochybností, uplatnenie valorizácie Ceny v akejkoľvek výške podlieha predchádzajúcemu písomnému súhlasu Kupujúceho s danou výškou valorizácie Ceny. |
| **Predmet zákazky financovaný alebo**  **spolufinancovaný z fondov Európskej únie:** | ~~nie~~  áno – program rescEU |

* 1. Účastníci dohody sa dohodli, že ustanovenia tejto Dohody nemožno vykladať ako povinnosť Kupujúceho objednať si u Predávajúceho predpokladané množstvo Predmetu prevodu uvedené v Prílohe č. 2 Dohody v celom rozsahu. Predpokladané množstvo Predmetu prevodu uvedené v tejto Dohode nie je pre Kupujúceho záväzné. Skutočne objednané množstvo Predmetu prevodu počas trvania tejto Dohody môže byť nižšie alebo vyššie ako predpokladané množstvo Predmetu prevodu a Kupujúci si vyhradzuje právo neobjednať Predmet prevodu, resp. právo objednať Predmet prevodu v nižšom či vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. II., bodu 2.3 Dohody. Predávajúci má nárok na odplatu, resp. Kúpnu cenu len za skutočne poskytnuté množstvo Predmetu prevodu.
  2. V prípade, ak sa počas doby trvania Dohody vyskytne situácia, kedy by musel Predávajúci dodať Kupujúcemu Predmet prevodu alebo jeho časť, ktorý/á by nebol/a v súlade s technickou špecifikáciou podľa tejto Dohody, ktorá je výsledkom Verejného obstarávania, t. j. jednalo by sa o náhradu Predmetu prevodu alebo jeho časti, a to z dôvodu generačnej výmeny Predmetu prevodu, zmeny výrobnej technológie a podobne, Predávajúci je povinný Kupujúcemu predložiť novú špecifikáciu a popis ku každej položke samostatne, ako aj všetky doklady a dokumenty, ktoré boli Kupujúcim požadované vo Verejnom obstarávaní. Dodávaná náhrada za Predmet prevodu alebo jeho časť musí mať porovnateľné alebo lepšie vlastnosti ako Predmet prevodu, ktorý bol výsledkom Verejného obstarávania, pričom Cena musí zostať nezmenená. Zmena Predmetu prevodu podľa tohto bodu bude predstavovať zmenu zmluvy podľa § 18 ods. 1 písm. a ) Zákona o verejnom obstarávaní.
  3. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II, bode 2.3 tejto Dohody.
2. Predmet prevodu bude Kupujúcemu dodávaný priebežne, počas doby trvania tejto Dohody, a to na základe Čiastkových zmlúv uzatváraných na základe Výzvy v súlade s touto Dohodu.

Článok IV

**Čiastková zmluva a dodacie podmienky**

* 1. Predávajúci sa zaväzuje dodávať Predmet prevodu za podmienok stanovených touto Dohodou (vrátane jej Príloh) a Čiastkovou zmluvou a Kupujúci sa zaväzuje Predmet prevodu prevziať a zaplatiť Kúpnu cenu dohodnutú v súlade s podmienkami Dohody, jej Príloh a príslušnej Čiastkovej zmluvy.
  2. Účastníci dohody sa dohodli na elektronickom prijímaní a doručovaní Výziev (podľa čl. II, bodu 2.3 Dohody) formou bežného e-mailu, vrátane jeho príloh a scanov v súlade s čl. X, bodom 10.1 Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví tejto Dohody alebo nimi poverené osoby, ktoré boli druhému Účastníkovi dohody vopred písomne oznámené.
  3. Predávajúci sa zaväzuje dodať Predmet prevodu riadne a včas, v kvalite a spôsobom podľa Prílohy č. 1 Dohody, v súlade s Dohodou a všetkými jej Prílohami a Čiastkovou zmluvou. Predmet prevodu musí byť poskytnutý bez akýchkoľvek vád, predovšetkým v súlade s dohodnutými technickými a funkčnými charakteristikami najmä podľa Prílohy č. 1 Dohody a Čiastkovej zmluvy, platnými všeobecne záväznými právnymi predpismi Slovenskej republiky, technickými normami a podmienkami tejto Dohody a Čiastkovej zmluvy. Predávajúci je povinný spolu s odovzdaním Predmetu prevodu odovzdať Kupujúcemu aj dokumentáciu týkajúcu sa Predmetu prevodu uvedenú v čl. II, bode 2.3 Dohody, a to vždy v slovenskom alebo českom jazyku, prípadne spolu s prekladom do slovenského jazyka, za ktorého správnosť zodpovedá Predávajúci, pokiaľ nie je v tejto Dohode a jej prílohách alebo Čiastkovej zmluve dohodnutý/akceptovaný iný jazyk. Predávajúci je povinný pri odovzdaní Predmetu prevodu uskutočniť zaškolenie personálu Kupujúceho v rozsahu uvedenom v čl. II, bode 2.3 Dohody a v rozsahu uvedenom v Čiastkovej zmluve, ak bolo zaškolenie personálu dohodnuté.
  4. Súčasťou predmetu tejto Dohody je aj povinnosť Predávajúceho vykonať/zabezpečiť aj súvisiace služby spojené s dodaním Predmetu prevodu na miesto dodania uvedené v čl. II, bode 2.3 a v Prílohe č. 6 Dohody a v Čiastkovej zmluve, a to najmä služby súvisiace s vyložením Predmetu prevodu v mieste dodania.
  5. Dátum dodania Predmetu prevodu písomne/elektronicky formou bežného e-mailu oznámi Predávajúci Kupujúcemu najneskôr v lehote stanovenej v čl. II, bode 2.3 Dohody. Dátum dodania Predmetu prevodu musí byť elektronicky formou bežného e-mailu odsúhlasený Predávajúcim. V prípade, ak je dohodnutých viacero miest dodania, Kupujúci má právo zvoliť odlišné dni a časové rozpätie dodania Predmetu prevodu pre jednotlivé miesta dodania; Kupujúci je však povinný zachovať lehotu dodania podľa čl. II, bodu 2.3 Dohody.
  6. Po riadnom a úplnom prevzatí Predmetu prevodu na základe príslušnej Čiastkovej zmluvy Predávajúci vyhotoví dodací list/preberací protokol. Kupujúci po prevzatí Predmetu prevodu dodací list/preberací protokol písomne potvrdí. Kupujúci môže po prevzatí Predmetu prevodu riadne Predmet prevodu užívať a Predávajúci sa mu zaväzuje toto užívanie dňom prevzatia Predmetu prevodu umožniť. Kupujúci si vyhradzuje právo prevziať iba Predmet prevodu funkčný, bez zjavných vád, dodaný v kompletnom stave a v požadovanom množstve podľa príslušnej Čiastkovej zmluvy a v súlade s touto Dohodou a jej Prílohami. V opačnom prípade si Kupujúci vyhradzuje právo nepodpísať dodací list/preberací protokol, neprebrať dodaný Predmet prevodu a nezaplatiť Cenu/Kúpnu cenu za neprevzatý Predmet prevodu. V prípade zistenia vád Predmetu prevodu sa tieto vyznačia v dodacom liste/preberacom protokole. Ak Kupujúci prevezme Predmet prevodu s vadami, je povinný tieto vady popísať v Preberacom protokole s určením termínu na odstránenie vady/vád. V prípade dodania Predmetu prevodu, ktorým sú služby, Kupujúci bezodkladne písomne nahlási Predávajúcemu vady s určením termínu na odstránenie vady, resp. s určením nového termínu riadneho poskytnutia služieb, najneskôr do tridsiatich (30) dní odo dňa uplatnenia písomnej reklamácie.
  7. Vlastnícke právo k Predmetu prevodu a nebezpečenstvo škody na Predmete prevodu (ak je Predmetom prevodu tovar) prechádza na Kupujúceho dňom odovzdania a prevzatia Predmetu prevodu Kupujúcim.
  8. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  9. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne po tom, ako sa o tejto skutočnosti dozvie.
  10. V prípade zmeny subdodávateľa je Predávajúci povinný najneskôr do pätnásť (15) pracovných dní pred plánovanou zmenou subdodávateľa predložiť/zaslať Kupujúcemu na odsúhlasenie informácie o novom subdodávateľovi v rozsahu údajov podľa bodu 4.8 tohto článku Dohody a predmety príslušných subdodávok na odsúhlasenie. Pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  11. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať. V prípade, ak Kupujúci písomne odsúhlasí zmenu subdodávateľa, Predávajúci vypracuje aktualizovanú Prílohu č. 3 tejto Dohody, ktorá v celom rozsahu nahradí pôvodnú Prílohu č. 3 Dohody. Zmenu podľa predchádzajúcej vety vykonajú Účastníci dohody vo forme písomného dodatku o zmene dohody v súlade s ustanovením § 18 ods. 1 písm. a) Zákona o verejnom obstarávaní.
  12. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len “**Zákon o registri parterov verejného sektora**” a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Predávajúceho ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
  13. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Predávajúcemu.
  14. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
  15. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  16. V prípade, že Predávajúci, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora má povinnosť byť zapísaný v Registri partnerov verejného sektora, Predávajúci vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora, nie je osoba podľa § 11 ods. 1 písm. c) Zákona o verejnom obstarávaní.
  17. Predávajúci sa zaväzuje zachovávať mlčanlivosť o všetkých informáciách alebo skutočnostiach týkajúcich sa Kupujúceho a jeho činnosti, ktoré Kupujúci sprístupní Predávajúcemu pri dodaní Predmetu prevodu podľa tejto Dohody a/alebo Čiastkovej zmluvy (ďalej len **„Dôverné informácie**”). Za dôverné informácie sa pre účely Dohody a/alebo Čiastkovej zmluvy považujú informácie, ktoré sú takto Kupujúcim výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Kupujúci považuje. Predávajúci sa zaväzuje, že použije Dôverné informácie výhradne na účely dodania Predmetu prevodu.

Článok V

**Cena a platobné podmienky**

* 1. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, ako cena konečná. Cena  je výsledkom Verejného obstarávania a je uvedená v čl. II, bode 2.3 Dohody a štruktúrovaný rozpočet Ceny je uvedený v Prílohe č. 2 tejto Dohody.
  2. Ak je Predávajúci platiteľom DPH, k fakturovanej Cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území Slovenskej republiky v čase dodania Predmetu prevodu. V prípade, ak je Predávajúci v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Predmetu prevodu podľa čl. II, bodu 2.3 Dohody, najmä, nie však výlučne, náklady za Predmet prevodu, na obstaranie Predmetu prevodu, dovozné clá, certifikáciu výrobkov, správne a obdobné poplatky, dopravu na miesto dodania, náklady na obalovú techniku a balenie a náklady na zaškolenie personálu Kupujúceho. Na dodanie Predmetu prevodu sa uplatní doložka INCOTERMS 2020 DDP do miesta dodania.
  3. V prípade, ak Predávajúci nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena sa bude považovať za cenu vrátane DPH. Pre vylúčenie pochybností, zmena Ceny z tohto dôvodu nie je možná.
  4. Úhrada Ceny sa uskutoční po prevzatí Predmetu prevodu Kupujúcim, formou prevodu na bankový účet Predávajúceho uvedený v záhlaví Dohody.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v čl. II, bode 2.3 Dohody. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v záhlaví Dohody. Ak sa  Účastníci dohody dohodnú na zálohových platbách, ich výška a spôsob úhrady budú upravené v príslušnej Čiastkovej zmluve. Dohodnutá zálohová platba môže byť maximálne vo výške 40 % Kúpnej ceny.Dohodu o zálohových platbách je možné uplatniť iba v prípade, ak bude súčasťou dodávaného Predmetu prevodu podľa príslušnej Čiastkovej zmluvy vrtuľník t.j. Položka č. 1 Prílohy č. 1 Dohody v časti Požadovaná technická konfigurácia vrtuľníka .
  5. Neoddeliteľnou súčasťou faktúry bude dodací list/preberací protokol potvrdený Kupujúcim. Dodací list/preberací protokol môže byť podkladom pre fakturáciu až po odstránení vád Predmetu prevodu Predávajúcim a po vyznačení uspokojivého dodania Predmetu prevodu Kupujúcim na príslušnom dodacom liste/preberacom protokole.
  6. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť na prepracovanie alebo doplnenie a Predávajúci je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa Kupujúci nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu.

Článok VI

**Záručná doba a zodpovednosť za vady**

* 1. Predávajúci poskytuje na jednotlivé súčasti Predmetu prevodu záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť záručnú opravu, resp. odstránenie všetkých vád v súlade so Systémom poskytovania záruk, ktorý tvorí Prílohu č. 4 tejto Dohody. Záručná doba začína plynúť dňom prevzatia Predmetu prevodu Kupujúcim podľa tejto Dohody. V prípade reklamácie sa záručná doba predlžuje o čas, počas ktorého bola vada odstraňovaná.
  2. V prípade vady zo záruky Predmetu prevodu počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Pre vylúčenie akýchkoľvek pochybností, ustanovenie tohto bodu sa vzťahuje na všetky položky Predmetu prevodu podľa tejto Dohody, vrátane nákladov na montáž a demontáž reklamovaného Predmetu prevodu alebo jeho časti a nákladov na prepravu reklamovaného Predmetu prevodu, ako aj poistenie reklamovaného Predmetu prevodu.
  3. Kupujúci uplatní reklamáciu vady zo záruky Predmetu prevodu bez zbytočného odkladu po jej zistení, a to v písomnej forme, ktorú adresuje Predávajúcemu. Uplatnenie práv zo záruky musí obsahovať najmä číslo a dátum uzatvorenia Čiastkovej zmluvy a popis vady akosti Predmetu prevodu alebo spôsob, ako sa vada prejavuje.
  4. Kupujúci je oprávnený v prípade dodania vadného Predmetu prevodu:

1. požadovať odstránenie vád Predmetu prevodu, ak sú opraviteľné,
2. požadovať dodanie chýbajúceho množstva alebo časti Predmetu prevodu,
3. požadovať výmenu vadného Predmetu prevodu za Predmet prevodu bez vád,
4. požadovať primeranú zľavu z Ceny/Kúpnej ceny,
5. odstúpiť od tejto Dohody a/alebo Čiastkovej zmluvy a požadovať vrátenie zaplatenej Ceny/Kúpnej ceny za Predmet prevodu, resp. jeho časti vykazujúcej vady akosti.
   1. Právo voľby uplatneného nároku podľa bodu 6.4 tohto článku Dohody uvedie Kupujúci v písomne uplatnenej reklamácii. V prípade zmeny voľby uplatneného nároku sa vyžaduje písomný súhlas Kupujúceho. Predávajúci sa zaväzuje odstrániť vadu Predmetu prevodu na vlastné náklady najneskôr v lehote uvedenej v čl. II, bode 2.3 Dohody.
   2. V prípade nárokov z  reklamácie podľa bodu 6.4, písm. d) a e) tohto článku Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou tridsať (30) dní odo dňa jeho doručenia Kupujúcemu.
   3. V prípade nárokov z uplatnenej reklamácie podľa bodu 6.4, písm. a) až c) tohto článku Dohody je Predávajúci povinný postupovať v súlade s touto Dohodou o Systémom poskytovania záruk (Príloha č. 4 tejto Dohody).
   4. Po uplatnení práv zo záruky je Predávajúci povinný v súlade so Systémom poskytovania záruk, ktorý tvorí Prílohu č. 4 tejto Dohody a v súlade s touto Dohodou, realizovať bezodkladne také plnenia, ktorými sa dosiahne spôsobilosť Predmetu prevodu na jeho použitie za takým účelom, na aký sa Predmet prevodu obvykle používa.
   5. Postup pri reklamácii Predmetu prevodu sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.
   6. Záručná doba dodaného Predmetu prevodu, ak je dodaným Predmetom prevodu tovar, sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci a Kupujúci nemôže tovar riadne užívať.
   7. Predávajúci zodpovedá za to, že Predmet prevodu, ktorým je tovar, bude mať počas plynutia záručnej doby vlastnosti vymedzené v Prílohe č. 1 tejto Dohody a v príslušných normách, a že Predmet prevodu bude spôsobilý na riadne použitie za takým účelom, na aký sa obvykle používa.

Článok VII

**Ostatné dojednania**

1. Predávajúci vyhlasuje, že Predmet prevodu nie je zaťažený právami tretích osôb.
2. Predávajúci je povinný dodať Predmet prevodu Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa čl. II, bodu 2.3 Dohody, Prílohy č. 1 Dohody, príslušnej Čiastkovej zmluvy a v súlade s príslušnými právnymi predpismi.
3. Predávajúci berie na vedomie, že finančné prostriedky Kupujúceho určené na zaplatenie Ceny sú verejnými prostriedkami, a sú prostriedkami z Európskej únie a/alebo prostriedkami zo štátneho rozpočtu Slovenskej republiky. Kupujúci berie na vedomie, že na použitie verejných prostriedkov, kontrolu použitia týchto prostriedkov a vymáhanie ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitnými predpismi z oblasti rozpočtových pravidiel, finančnej kontroly a osobitne poskytovania podpory v rámci príslušného operačného programu.

Účastníci dohody sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie na vykonanie príslušného operačného programu, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre Predávajúceho vyplývajú povinnosti v súvislosti s plnením podľa Dohody, sú pre Predávajúceho záväzné dňom ich zverejnenia, ak boli zverejnené spôsobom, ktorý je pre Predávajúceho dostupný.

Predávajúci je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody a/alebo Čiastkovej zmluvy, poskytnúť im všetku potrebnú súčinnosť a vytvoriť podmienky pre výkon kontroly/auditu v zmysle príslušných právnych predpisov platných na území Slovenskej republiky, a to kedykoľvek počas trvania Dohody a/alebo Čiastkovej zmluvy. Povinnosť podľa predchádzajúcej vety je Predávajúci povinný splniť v termínoch určených Kupujúcim v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Európskej únie na vykonanie príslušného programu, v rámci ktorého si Kupujúci nárokuje financovanie výdavkov uhradených Predávajúcemu, ktoré mu vznikli z plnenia Dohody. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:

1. poverení zamestnanci Kupujúceho,
2. Orgán auditu,
3. Najvyšší kontrolný úrad SR,
4. Úrad pre verejné obstarávanie SR,
5. Úrad vlády SR,
6. splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
7. osoby prizvané kontrolnými orgánmi v súlade s pravidlami uvedenými v grantovej zmluve/ internom predpise.

Predávajúci poskytne oprávneným osobám na výkon kontroly/auditu všetku potrebnú súčinnosť.

Predávajúci podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

1. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
2. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
3. požadovať prítomnosť oprávnených osôb zo strany Predávajúceho počas vykonávania kontroly, auditu, či overovania u Predávajúceho;
4. požadovať od Predávajúceho prijatie nápravných opatrení a odstránenie zistených nedostatkov u Predávajúceho.
5. Účastníci dohody sa výslovne dohodli, že Predávajúci nie je oprávnený bez predchádzajúceho písomného súhlasu Kupujúceho postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou a/alebo Čiastkovou zmluvou alebo plnení záväzkov podľa tejto Dohody a/alebo Čiastkovej zmluvy.
6. Účastníci dohody sa dohodli, že v prípade, ak podmienky Verejného obstarávania alebo osobitné právne predpisy vyžadujú pre predaj alebo nakladanie s Predmetom prevodu alebo poskytovanie Predmetu prevodu osobitné povolenia, resp. certifikáty, Predávajúci je povinný disponovať takýmito povoleniami, resp. certifikátmi a udržiavať ich v platnosti počas celej doby trvania Dohody a príslušnej Čiastkovej zmluvy, inak sa porušenie tejto povinnosti bude považovať za podstatné porušenie tejto Dohody. Predávajúci je povinný kedykoľvek počas platnosti tejto Dohody na výzvu Kupujúceho bezodkladne predložiť Kupujúcemu takéto povolenie, resp. certifikát.

Článok VIII

**Zmluvné pokuty a úroky z omeškania**

* 1. Pre prípad nedodržania podmienok tejto Dohody a/alebo Čiastkovej zmluvy si Účastníci dohody dohodli nasledovné zmluvné pokuty a úroky z omeškania:

1. za omeškanie Predávajúceho s uzatvorením Čiastkovej zmluvy v lehote podľa čl. II, bodu 2.3 Dohody, si Kupujúci uplatní voči Predávajúcemu zmluvnú pokutu vo výške 0,05% z Kúpnej ceny za Predmet prevodu podľa Výzvy, resp. Čiastkovej zmluvy, s uzatvorením ktorej je v omeškaní, a to za každý, aj začatý deň omeškania,
2. za omeškanie Predávajúceho s dodaním Predmetu prevodu a/alebo dokumentácie, ktoré sa na daný Predmet prevodu vzťahujú podľa čl. II, bodu 2.3 Dohody, si Kupujúci uplatní voči Predávajúcemu zmluvnú pokutu vo výške 0,05% z Kúpnej ceny za Predmet prevodu, s dodaním a/alebo poskytnutím ktorého je v omeškaní, a to za každý, aj začatý deň omeškania,
3. za omeškanie Predávajúceho s odstránením vady Predmetu prevodu v lehote podľa čl. II, bodu 2.3 Dohody, si Kupujúci uplatní voči Predávajúcemu zmluvnú pokutu vo výške 10.000,- EUR (slovom: desaťtisíc EUR) za každý, aj začatý deň omeškania,
4. za omeškanie Kupujúceho so zaplatením Kúpnej ceny si Predávajúci uplatní zákonný úrok z omeškania z nezaplatenej Kúpnej ceny za každý, aj začatý deň omeškania,
5. v prípade, ak Predávajúci dodá Kupujúcemu Predmet prevodu, ktorý nespĺňa stanovené požiadavky na Predmet prevodu podľa tejto Dohody najmä v čl. IV, bodu 4.3 Dohody alebo príslušných ustanovení Čiastkovej zmluvy, si Kupujúci uplatní voči Predávajúcemu zmluvnú pokutu vo výške 20% z Kúpnej ceny takého Predmetu prevodu dohodnutej v príslušnej Čiastkovej zmluve,
6. v prípade nepravdivosti vyhlásení Predávajúceho, ktoré sú uvedené v čl. IV, bodoch 4.12 a 4.16 Dohody, je Predávajúci povinný zaplatiť Kupujúcemu zmluvnú pokutu vo výške 30.000,- EUR (slovom: tridsaťtisíc EUR) za každé jednotlivé porušenie,
7. v prípade porušenia povinností Predávajúceho uvedených v čl. IV, bode 4.8 a 4.17 Dohody a v čl. VII, bode 7.5 Dohody si Kupujúci uplatní voči Predávajúcemu zmluvnú pokutu vo výške 5% z Kúpnej ceny Predmetu prevodu dohodnutej v príslušnej Čiastkovej zmluve, a to za každé jednotlivé porušenie, čím nie je dotknutý nárok Kupujúceho na náhradu škody, ktorá mu takýmto porušením vznikla.
   1. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   2. Zaplatením zmluvnej pokuty Predávajúcim podľa bodu 8.1 tohto článku Dohody nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho. Pre účely tejto Dohody sa za vyššiu moc považujú udalosti, ktoré nie sú závislé od konania Účastníkov dohody a ktoré nemôžu Účastníci dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie dodania Predmetu prevodu trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody a/alebo príslušnej Čiastkovej zmluvy.

Článok IX

**Skončenie Dohody**

* 1. Účastníci dohody sa dohodli, že Dohodu a/alebo Čiastkovú zmluvu je možné skončiť:

1. písomnou dohodou Účastníkov dohody, a to dňom uvedeným v takejto dohode; v dohode o skončení Dohody a/alebo Čiastkovej zmluvy sa súčasne upravia nároky Účastníkov dohody vzniknuté na základe alebo v súvislosti s touto Dohodou a/alebo Čiastkovou zmluvou,
2. písomným odstúpením od Dohody a/alebo Čiastkovej zmluvy v prípade podstatného porušenia Dohody a/alebo Čiastkovej zmluvy,
3. písomnou výpoveďou v súlade s bodmi 9.6 a 9.7 tohto článku Dohody.
   1. Odstúpenie od Dohody a/alebo Čiastkovej zmluvy sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a/alebo Čiastkovej zmluvy a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené v súlade s čl. X, bodom 10.4 Dohody. Účastníci dohody sa dohodli, že odstúpenie od Dohody a/alebo Čiastkovej zmluvy si budú vždy doručovať na adresu Účastníka dohody uvedenú v záhlaví tejto Dohody.
   2. Za podstatné porušenie Dohody a/alebo Čiastkovej zmluvy sa považuje:
4. omeškanie Predávajúceho s dodaním Predmetu prevodu oproti dohodnutému termínu plnenia o viac ako dva (2) týždne bez uvedenia preukázateľného dôvodu, ktorý by omeškanie ospravedlňoval (vyššia moc), alebo
5. ak Cena/Kúpna cena bude fakturovaná v rozpore s podmienkami dohodnutými v tejto Dohode a jej prílohách a/alebo Čiastkovej zmluve a jej Prílohách, alebo
6. Predávajúci dodá Kupujúcemu Predmet prevodu takých parametrov alebo v rozsahu a kvalite, ktoré sú v rozpore s touto Dohodou a/alebo Čiastkovou zmluvou a/alebo ich Prílohami, alebo
7. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Predávajúceho s určením náhradnej lehoty na vykonanie nápravy, alebo
8. Predávajúci poruší jeho povinnosti podľa čl. IV, bodov 4.8 až 4.17 Dohody a podľa čl. VII bodu 7.5 Dohody, alebo
9. ak Predávajúci dodá Kupujúcemu Predmet prevodu s vadami podľa čl. VI, bodu 6.4 Dohody, alebo
10. ak Predávajúci nepristúpi k uzatvoreniu Čiastkovej zmluvy na základe Výzvy Kupujúceho v súlade s touto Dohodou .
    1. Kupujúci je oprávnený písomne odstúpiť od tejto Dohody a/alebo Čiastkovej zmluvy aj v prípade, ak:
11. proti Predávajúcemu začalo konkurzné konanie alebo reštrukturalizácia, alebo
12. Predávajúci vstúpil do likvidácie, alebo
13. Predávajúci koná v rozpore s touto Dohodou a/alebo Čiastkovou zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie a jeho následky v určenej primeranej lehote neodstráni.
    1. Kupujúci je oprávnený odstúpiť od tejto Dohody a/alebo Čiastkovej zmluvy aj v prípade, ak:
14. existuje dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Predávajúceho stanovený Zákonom o verejnom obstarávaní, alebo
15. táto nemala byť uzatvorená s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, alebo
16. Predávajúci alebo jeho subdodávateľ nebol v čase uzatvorenia tejto Dohody a/alebo Čiastkovej zmluvy zapísaný v Registri partnerov verejného sektora alebo bol vymazaný z Registra partnerov verejného sektora.
    1. Kupujúci je oprávnený písomne vypovedať túto Dohodu a/alebo Čiastkovú zmluvu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
    2. Predávajúci je oprávnený písomne vypovedať túto Dohodu a/alebo Čiastkovú zmluvu z nasledujúcich dôvodov s výpovednou dobou šesť (6) mesiacov:
17. ak Kupujúci neuhradil riadne doručenú a riadne vystavenú faktúru Predávajúcemu, ak je Kupujúci v omeškaní dlhšie ako šesťdesiat (60) dní a to aj napriek písomnej výzve Predávajúceho s určením náhradnej lehoty na vykonanie nápravy, alebo
18. ak Kupujúci neprevzal riadne poskytnutý Predmet prevodu (ak je Predmetom prevodu tovar) v súlade s čl. II tejto Dohody, a to aj napriek opakovanej písomnej výzve Predávajúceho s uvedením primeranej náhradnej lehoty dodania Predmetu prevodu.

Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.

* 1. Odstúpenie od Dohody a/alebo Čiastkovej zmluvy má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
  2. Ukončením Dohody a/alebo Čiastkovej zmluvy nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení tejto Dohody a/alebo Čiastkovej zmluvy.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou a/alebo Čiastkovou zmluvou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe (v listinnej alebo elektronickej podobe),
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy uvedené v záhlaví tejto Dohody.

Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov. Pre vylúčenie pochybností, Čiastková zmluva musí byť uzatvorená vo forme stanovenej v Čiastkovej zmluve.

1. Oznámenie poskytované Kupujúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody.
2. Oznámenie poskytované Predávajúcemu bude zaslané na adresu uvedenú v záhlaví tejto Dohody alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody.
3. Oznámenie nadobúda účinnosť okamihom jeho prevzatia a má sa za prevzaté:
4. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
5. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
6. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode a/alebo Čiastkovej zmluve, písomné Oznámenie je dostačujúce.
8. Táto Dohoda a/alebo Čiastková zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní obidvoma Účastníkmi dohody stávajú neoddeliteľnou súčasťou tejto Dohody a/alebo Čiastkovej zmluvy. Ustanovenie bodu 10.5 tohto článku Dohody týmto nie je dotknuté.
9. Pokiaľ sa niektoré ustanovenie tejto Dohody a/alebo Čiastkovej zmluvy stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody a/alebo Čiastkovej zmluvy. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody a/alebo Čiastkovej zmluvy zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody a/alebo Čiastkovej zmluvy.
10. V ostatných právach a povinnostiach touto Dohodou a/alebo Čiastkovou zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
11. Účastníci dohody sa dohodli, že prípadné spory vyplývajúce z plnenia tejto Dohody a/alebo Čiastkovej zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
12. Účastníci dohody vyhlasujú, že túto Dohodu uzatvorili slobodne a vážne, prečítali si ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.
13. Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie Dohody v Centrálnom registri zmlúv zabezpečí Kupujúci.
14. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Kupujúceho a jedno (1) pre Predávajúceho.
15. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny
* Príloha č. 3 – Zoznam subdodávateľov
* Príloha č. 4 – Systém poskytovania záruk (záručné podmienky)
* Príloha č. 5 – Program podpory náhradných dielov pre konkrétny model vrtuľníka
* Príloha č. 6 – Miesto a lehoty plnenia
* Príloha č. 7 – Podrobný harmonogram dodávky vrtuľníka
* Príloha č. 8 – Kontrolný zoznam SPO IDE
* Príloha č. 9 – Mission Analysis
* Príloha č. 10 – Vzor Čiastkovej zmluvy

V [●], dňa: [●] V [●], dňa: [●]

Za Kupujúceho: Za Predávajúceho:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET CENY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Podiel plnenia vyjadrený v % a sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 4**

**SYSTÉM POSKYTOVANIA ZÁRUK**

**PRÍLOHA č. 5**

**PROGRAM PODPORY NÁHRADNÝCH DIELOV**

**PRÍLOHA č. 6**

**MIESTO A LEHOTY PLNENIA**

**PRÍLOHA č. 7**

**PODROBNÝ HARMONOGRAM DODÁVKY VRTUĽNÍKA**

**PRÍLOHA č. 8**

**KONTROLNÝ ZOZNAM SPO IDE**

**PRÍLOHA č. 9**

**MISSION ANALYSIS**

**PRÍLOHA č. 10**

**VZOR ČIASTKOVEJ ZMLUVY**

**ČIASTKOVÁ ZMLUVA**

uzatvorená podľa § 409 a nasl. v spojení s  § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

na základe Rámcovej dohody uzatvorenej medzi zmluvnými stranami dňa [●]

(ďalej len „**Zmluva**“)

Zmluvné strany

|  |  |
| --- | --- |
| **Kupujúci:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ: | 2020571520 |
| IČ DPH:  Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL): | http://www.minv.sk/ |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**Kupujúci**“) |  |

a

|  |  |
| --- | --- |
| **Predávajúci:** |  |
| Názov: | [●] |
| Sídlo/Miesto podnikania: | [●] |
| Štatutárny orgán: | [●] |
| IČO: | [●] |
| DIČ:  IČ DPH (ak je pridelené): | [●]  [●] |
| Bankové spojenie:  Číslo účtu:  BIC/SWIFT kód: | [●]  [●]  [●] |
| Webové sídlo (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●] *alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail:  (ďalej len „**Predávajúci**“) | [●]  [●]  [●] |
| (Kupujúci a Predávajúci spoločne ďalej len „Zmluvné strany“ a jednotlivo len „Zmluvná strana“) | |

Článok I

Úvodné ustanovenia

1. Zmluvné strany uzatvorili dňa [●] Rámcovú dohodu č. [●] (ďalej len „**Dohoda**“), predmetom ktorej je záväzok Predávajúceho odovzdať Kupujúcemu nové, nepoužívané vrtuľníky, vrátane voliteľného príslušenstva, nepovinného vybavenia (ak je uplatniteľné), technickej dokumentácie, vybavenia a náhradných dielov, ako aj poskytnúť služby súvisiace s prevádzkou vrtuľníka tak, ako je predmet prevodu špecifikovaný v Prílohe č. 1 Dohody – Opis predmetu zákazky a záväzok Kupujúceho dodávaný predmet prevodu prevziať a zaplatiť Predávajúcemu dohodnutú cenu v súlade s podmienkami Dohody.
2. Zmluvné strany uzatvárajú túto Zmluvu v súlade s Dohodou a Výzvou Kupujúceho zo dňa [●].
3. Účelom tejto Zmluvy je prevod/poskytnutie predmetu prevodu podľa čl. II, bodu 2.1 tejto Zmluvy Predávajúcim pre Kupujúceho v súlade s Dohodou a jej Prílohami.
4. Zmluvné strany týmto vyhlasujú, že sú spôsobilé uzatvoriť túto Zmluvu a plniť záväzky v nej obsiahnuté.
5. Ak je Zmluvnými stranami definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Zmluvy a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Zmluvy nevyplýva inak. Ak z obsahu a kontextu ustanovenia Zmluvy nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok II

Predmet Zmluvy

1. Predmetom tejto Zmluvy sú podmienky dodania/poskytnutia predmetu prevodu podľa tejto Zmluvy, ktorý je bližšie špecifikovaný v Prílohe č. 1 tejto Zmluvy – Špecifikácia Predmetu prevodu (ďalej len „**Predmet prevodu**“).
2. Predávajúci sa zaväzuje dodať/poskytnúť Kupujúcemu Predmet prevodu za podmienok stanovených Dohodou, jej prílohami a touto Zmluvou, v bezchybnom stave a požadovanej kvalite a kvantite a Kupujúci sa zaväzuje Predmet prevodu prevziať a zaplatiť Predávajúcemu cenu dohodnutú v súlade s podmienkami Dohody a jej príloh a tejto Zmluvy.
3. Miesto dodania Predmetu prevodu: [●]
4. Lehota dodania Predmetu prevodu: [●]

Článok III

Cena

* 1. Cena za Predmet prevodu podľa tejto Zmluvy bola stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, ako cena konečná. Kúpna cena je výsledkom verejného obstarávania a je definovaná v čl. II, bode 2.3 Dohody a štruktúrovaný rozpočet Kúpnej ceny je uvedený v Prílohe č. 2 Zmluvy (ďalej len „**Kúpna cena**“).
  2. Vzhľadom na dohodu Zmluvných strán o dodaní Predmetu prevodu po častiach sa Zmluvné strany dohodli na čiastkovej fakturácii Kúpnej ceny podľa Harmonogramu dodávok častí Predmetu prevodu, ktorý tvorí Prílohu č. 3 Zmluvy.

***alt. v prípade služieb***

Na fakturáciu Kúpnej ceny sa vzťahuje čl. V Dohody.

* 1. Dohoda o zálohových platbách [●] – *V súlade s podmienkami Dohody sa doplní výška a spôsob úhrady zálohových platieb, ak sa takáto dohoda uplatňuje.*

Článok IV

Zaškolenie personálu Kupujúceho *– ak sa aplikuje*

* 1. Predávajúci sa v súlade s Dohodou a jej Prílohami zaväzuje zrealizovať zaškolenie/výcvik personálu Kupujúceho.
  2. Za účelom realizácie zaškolenia/výcviku podľa bodu 4.1 tohto článku Zmluvy sa Predávajúci zaväzuje vytvoriť návrh výcvikového plánu v lehote [●] mesiace/mesiacov pred dodaním vrtuľníka t.j. Položky č. 1 v časti Požadovaná technická konfigurácia vrtuľníka Prílohy č. 1 Dohody. Predávajúcim vypracovaný návrh výcvikového plánu musí byť Kupujúcemu predložený v lehote podľa predchádzajúcej vety na prerokovanie a schválenie. Kupujúci prerokuje a schváli Predávajúcim predložený výcvikový plán v lehote do [●] pracovných dní odo dňa jeho doručenia Kupujúcemu.
  3. V prípade výhrad zo strany Kupujúceho k výcvikovému plánu podľa bodu 4.2 tohto článku Zmluvy, tento uplatní svoje výhrady oznámením vo forme bežného e-mailu v súlade s čl. X Dohody adresovaným Predávajúcemu, ktorý na základe tohto oznámenia v lehote do [●] pracovných dní predloží Kupujúcemu upravený výcvikový plán, v ktorom zohľadní výhrady Kupujúceho. Upravený výcvikový plán podlieha prerokovaniu a schváleniu zo strany Kupujúceho spôsobom uvedeným v bode 4.2 tohto článku Zmluvy.
  4. Predávajúci je oprávnený začať so zaškolením/výcvikom podľa bodu 4.1 tohto článku Zmluvy až po schválení výcvikového plánu zo strany Kupujúceho podľa tohto článku Zmluvy a po výzve Kupujúceho na začatie realizácie príslušného zaškolenia/výcviku. Výzvu podľa predchádzajúcej vety zašle Kupujúci Predávajúcemu vo forme bežného e-mailu v súlade s čl. X Dohody.
  5. Predávajúci v rámci realizovaného zaškolenia/výcviku poskytne každému účastníkovi z personálu Kupujúceho školiaci materiál v anglickom jazyku a písomné potvrdenie o absolvovaní príslušného výcviku. Pre vylúčenie pochybností, Predávajúci sa zaväzuje poskytnúť vyhotovenie písomného potvrdenia o absolvovaní príslušného výcviku každého účastníka aj Kupujúcemu.

Článok V

Ostatné dojednania

* 1. Predávajúci vyhlasuje, že Predmet prevodu nie je zaťažený právami tretích osôb.
  2. Predávajúci je povinný dodať Predmet prevodu Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle tejto Zmluvy, Dohody a ich Príloh a v súlade s príslušnými právnymi predpismi.

Článok VI

Spoločné a záverečné ustanovenia

* 1. Ak nie je v tejto Zmluve dohodnuté inak, práva a povinnosti Účastníkov dohody v zmysle Dohody sú právami a povinnosťami Zmluvných strán podľa tejto Zmluvy. Pre vylúčenie akýchkoľvek pochybností, na zmluvné pokuty a úroky z omeškania podľa tejto zmluvy sa vzťahujú ustanovenia čl. VIII Dohody.
  2. Zmluvné strany sa dohodli, že na všetky skutočnosti, ktoré nie sú touto Zmluvou upravené, sa budú vzťahovať príslušné ustanovenia Dohody. V ostatných právach a povinnostiach neupravených Zmluvou a/alebo Dohodou platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  3. Zmluvné strany vyhlasujú, že túto Zmluvu uzatvorili slobodne a vážne, prečítali si ju, porozumeli jej a nemajú proti jej forme a obsahu žiadne výhrady.
  4. Táto Zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie Zmluvy v Centrálnom registri zmlúv zabezpečí Kupujúci.
  5. Táto Zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Zmluvy v listinnej podobe sa Zmluva vyhotovuje v troch (3) vyhotoveniach s platnosťou originálu, z toho dve (2) pre Kupujúceho a jedno (1) pre Predávajúceho.
  6. Táto Zmluva má nasledujúce prílohy, ktoré tvoria jej neoddeliteľnú súčasť:
* Príloha č. 1 – Špecifikácia Predmetu prevodu
* Príloha č. 2 – Kúpna cena za Predmet prevodu
* Príloha č. 3 – Harmonogram dodávok častí Predmetu prevodu

V [●], dňa: [●] V [●], dňa: [●]

Za Kupujúceho: Za Predávajúceho:

....................................................... .......................................................

[●] [●]

[●] [●]